Avis juridique important

|

32001L0019

Οδηγία 2001/19/ΕΚ του Ευρωπαϊκού Κοινοβουλίου και του Συμβουλίου της 14ης Μαΐου 2001 που τροποποιεί τις οδηγίες 89/48/ΕΟΚ και 92/51/ΕΟΚ του Συμβουλίου σχετικά με ένα γενικό σύστημα αναγνώρισης των επαγγελματικών προσόντων καθώς και τις οδηγίες 77/452/ΕΟΚ, 77/453/ΕΟΚ, 78/686/ΕΟΚ, 78/687/ΕΟΚ, 78/1026/ΕΟΚ, 78/1027/ΕΟΚ, 80/154/ΕΟΚ, 80/155/ΕΟΚ, 85/384/ΕΟΚ, 85/432/ΕΟΚ, 85/433/ΕΟΚ και 93/16/ΕΟΚ του Συμβουλίου που αφορούν το επάγγελμα του νοσηλευτού υπεύθυνου για γενικές φροντίδες, του οδοντιάτρου, του κτηνιάτρου, της μαίας, του αρχιτέκτονα, του φαρμακοποιού και του ιατρού (Κείμενο που παρουσιάζει ενδιαφέρον για τον ΕΟΧ) - Δηλώσεις

Επίσημη Εφημερίδα αριθ. L 206 της 31/07/2001 σ. 0001 - 0051

Οδηγία 2001/19/ΕΚ του Ευρωπαϊκού Κοινοβουλίου και του Συμβουλίουτης 14ης Μαΐου 2001που τροποποιεί τις οδηγίες 89/48/ΕΟΚ και 92/51/ΕΟΚ του Συμβουλίου σχετικά με ένα γενικό σύστημα αναγνώρισης των επαγγελματικών προσόντων καθώς και τις οδηγίες 77/452/ΕΟΚ, 77/453/ΕΟΚ, 78/686/ΕΟΚ, 78/687/ΕΟΚ, 78/1026/ΕΟΚ, 78/1027/ΕΟΚ, 80/154/ΕΟΚ, 80/155/ΕΟΚ, 85/384/ΕΟΚ, 85/432/ΕΟΚ, 85/433/ΕΟΚ και 93/16/ΕΟΚ του Συμβουλίου που αφορούν το επάγγελμα του νοσηλευτού υπεύθυνου για γενικές φροντίδες, του οδοντιάτρου, του κτηνιάτρου, της μαίας, του αρχιτέκτονα, του φαρμακοποιού και του ιατρού(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 40, το άρθρο 47 παράγραφος 1 και παράγραφος 2, πρώτη και τρίτη περίοδος και το άρθρο 55,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αποφασίζοντας με τη διαδικασία του άρθρου 251 της συνθήκης(3), υπό το πρίσμα του κοινού σχεδίου που εγκρίθηκε στις από την επιτροπή συνδιαλλαγής στις 15 Ιανουαρίου 2001,Εκτιμώντας τα ακόλουθα:(1) Στις 16 Φεβρουαρίου 1996 η Επιτροπή υπέβαλε στο Ευρωπαϊκό Κοινοβούλιο και το Συμβούλιο την έκθεσή της σχετικά με την πορεία εφαρμογής του γενικού συστήματος αναγνώρισης των διπλωμάτων τριτοβάθμιας εκπαίδευσης, την οποία συνέταξε σύμφωνα με το άρθρο 13 της οδηγίας 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(4). Στην έκθεση αυτή η Επιτροπή ανέλαβε τη δέσμευση να εξετάσει το ενδεχόμενο να ενσωματωθεί στην εν λόγω οδηγία η υποχρέωση να λαμβάνεται υπόψη, κατά την εξέταση της αίτησης αναγνώρισης, η αποκτηθείσα πείρα μετά τη χορήγηση του διπλώματος και να εισαχθεί η έννοια της "νομοθετικά κατοχυρωμένης εκπαίδευσης". Η Επιτροπή ανέλαβε επίσης τη δέσμευση να εξετάσει τις ρυθμίσεις με τις οποίες θα μπορούσε να αναβαθμισθεί ο ρόλος της ομάδας συντονισμού που συνεστήθη με το άρθρο 9 παράγραφος 2 της οδηγίας 89/48/ΕΟΚ, προκειμένου να εξασφαλισθεί περισσότερο ομοιόμορφη εφαρμογή και ερμηνεία της οδηγίας.(2) Η έννοια της νομοθετικά κατοχυρωμένης εκπαίδευσης, που προβλέπεται στην οδηγία 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ(5) (οι δύο αυτές οδηγίες καλούνται στο εξής οδηγίες για το γενικό σύστημα) θα πρέπει να επεκταθεί στο αρχικό γενικό σύστημα και να βασισθεί στις ίδιες αρχές υπαγόμενη στους ίδιους κανόνες. Κάθε κράτος μέλος θα πρέπει να μπορεί να επιλέγει τον τρόπο καθορισμού των επαγγελμάτων που καλύπτονται από τη νομικά κατοχυρωμένη εκπαίδευση.(3) Οι οδηγίες για το γενικό σύστημα επιτρέπουν στο κράτος μέλος υποδοχής να επιβάλει στον αιτούντα, υπό ορισμένους όρους, μέτρα αντιστάθμισης, ιδίως όταν η εκπαίδευση που έλαβε αφορά θεωρητικούς ή/και πρακτικούς τομείς ουσιωδώς διαφορετικούς από αυτούς που καλύπτει το απαιτούμενο δίπλωμα στο κράτος μέλος υποδοχής· σύμφωνα με τα άρθρα 39 και 43 της συνθήκης, όπως αυτά ερμηνεύονται από το Δικαστήριο των Ευρωπαϊκών Κοινοτήτων(6), επαφίεται στο κράτος μέλος υποδοχής να κρίνει εάν η επαγγελματική πείρα είναι επαρκής προκειμένου να αποδειχθεί η απόκτηση των γνώσεων που λείπουν. Για λόγους σαφήνειας και ασφάλειας δικαίου όσον αφορά τους πολίτες που επιθυμούν να ασκήσουν το επάγγελμά τους σε άλλο κράτος μέλος, είναι σκόπιμο να ενταχθεί στις οδηγίες για το γενικό σύστημα η υποχρέωση του κράτους μέλους υποδοχής να εξετάζει εάν η επαγγελματική πείρα που αποκτήθηκε από τον αιτούντα μετά την απονομή τού ή των τίτλων καλύπτει τους εν λόγω τομείς.(4) Θα πρέπει να βελτιωθεί και να απλουστευθεί η διαδικασία συντονισμού που προβλέπεται από τις οδηγίες για το γενικό σύστημα, παρέχοντας στην ομάδα συντονισμού τη δυνατότητα να διατυπώνει και να δημοσιεύει γνώμες για θέματα που της υποβάλλει η Επιτροπή σχετικά με την πρακτική εφαρμογή του γενικού συστήματος.(5) Στην ανακοίνωση προς το Ευρωπαϊκό Κοινοβούλιο και το Συμβούλιο για την πρωτοβουλία SLIM, η Επιτροπή ανέλαβε τη δέσμευση να υποβάλει προτάσεις προκειμένου να απλουστευθεί η ενημέρωση των καταλόγων των διπλωμάτων που επιδέχονται αυτόματη αναγνώριση. Η οδηγία 93/16/ΕΟΚ του Συμβουλίου, της 5ης Απριλίου 1993, για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους(7) προβλέπει μια απλή διαδικασία στην περίπτωση των τίτλων γενικού ιατρού. Η πείρα κατέδειξε ότι η εν λόγω διαδικασία παρέχει επαρκή ασφάλεια δικαίου. Είναι σκόπιμο να επεκταθεί η εν λόγω διαδικασία στους τίτλους νοσηλευτού υπεύθυνου για γενικές φροντίδες, οδοντιάτρου, κτηνιάτρου, μαίας, φαρμακοποιού ή ιατρού που αποτελούν αντίστοιχα το αντικείμενο των οδηγιών 77/452/ΕΟΚ(8), 77/453/ΕΟΚ(9), 78/686/ΕΟΚ(10), 78 /687/ΕΟΚ(11), 78/1026/ΕΟΚ(12), 78/1027/ΕΟΚ(13), 80/154/ΕΟΚ(14), 80/155/ΕΟΚ(15), 85/432/ΕΟΚ(16), 85/433/ΕΟΚ(17) και 93/16/ΕΟΚ του Συμβουλίου (στο εξής καλούμενες τομεακές οδηγίες).(6) Σύμφωνα με τη νομολογία του Δικαστηρίου των Ευρωπαϊκών Κοινοτήτων τα κράτη μέλη δεν υποχρεούνται να αναγνωρίζουν τα διπλώματα, πιστοποιητικά και άλλους τίτλους που δεν πιστοποιούν εκπαίδευση πραγματοποιηθείσα σε ένα από τα κράτη μέλη της Κοινότητας(18). Ωστόσο, τα κράτη μέλη θα πρέπει να λαμβάνουν υπόψη τους την επαγγελματική πείρα που απέκτησε ο ενδιαφερόμενος σε άλλο κράτος μέλος(19). Υπ' αυτούς τους όρους, θα πρέπει να προβλεφθεί στις τομεακές οδηγίες ότι τόσο η αναγνώριση από ένα κράτος μέλος ενός διπλώματος, πιστοποιητικού ή άλλου τίτλου που πιστοποιεί εκπαίδευση νοσηλευτού υπεύθυνου για γενικές φροντίδες, οδοντιάτρου, κτηνιάτρου, μαίας, αρχιτέκτονα, φαρμακοποιού ή ιατρού και χορηγήθηκε σε τρίτη χώρα όσο και η επαγγελματική πείρα που απέκτησε ο ενδιαφερόμενος σε ένα κράτος μέλος, αποτελούν στοιχεία κοινοτικού χαρακτήρα που τα άλλα κράτη μέλη θα πρέπει να εξετάζουν.(7) Θα πρέπει να καθοριστεί η προθεσμία εντός της οποίας τα κράτη μέλη οφείλουν να λαμβάνουν τις αποφάσεις σχετικά με τις αιτήσεις αναγνώρισης διπλωμάτων, πιστοποιητικών ή άλλων τίτλων νοσηλευτού υπεύθυνου για γενικές φροντίδες, οδοντιάτρου, κτηνιάτρου, μαίας, αρχιτέκτονα, φαρμακοποιού ή ιατρού που έχουν χορηγηθεί σε τρίτη χώρα.(8) Λόγω της ραγδαίας τεχνολογικής και επιστημονικής προόδου, η δια βίου εκπαίδευση είναι ιδιαίτερα σημαντική στον τομέα της ιατρικής. Εναπόκειται στα κράτη μέλη να θεσπίσουν τις λεπτομέρειες σύμφωνα με τις οποίες, με κατάλληλη συνεχή επιμόρφωση μετά την ολοκλήρωση του κύκλου των σπουδών, οι γιατροί θα ενημερώνονται όσον αφορά τις εξελίξεις της ιατρικής. Το παρόν σύστημα αμοιβαίας αναγνώρισης των επαγγελματικών προσόντων παραμένει αμετάβλητο.(9) Ο αιτών πρέπει να έχει δικαίωμα προσφυγής βάσει του εσωτερικού δικαίου, εάν απορριφθεί η αίτησή του ή εάν δεν ληφθεί απόφαση εντός της καθορισθείσας προθεσμίας. Οι εν λόγω αποφάσεις που λαμβάνουν τα κράτη μέλη όσον αφορά την αναγνώριση διπλωμάτων, πιστοποιητικών ή άλλων τίτλων νοσηλευτού υπεύθυνου για γενικές φροντίδες, οδοντιάτρου, κτηνιάτρου, μαίας, αρχιτέκτονα, φαρμακοποιού ή ιατρού πρέπει να είναι αιτιολογημένες. Όταν ένα κράτος μέλος αποφασίζει να αναγνωρίσει δίπλωμα, πιστοποιητικό ή άλλους τίτλους, θα πρέπει να είναι ελεύθερο να διαλέξει εάν θα αιτιολογήσει την απόφασή του ή όχι.(10) Θα πρέπει να προβλεφθούν, για λόγους ισότητας, μεταβατικά μέτρα για ορισμένους επαγγελματίες που ασκούν το επάγγελμα του οδοντιάτρου στην Ιταλία, οι οποίοι κατέχουν διπλώματα, πιστοποιητικά και άλλους τίτλους ιατρού χορηγούμενους στην Ιταλία, που όμως πιστοποιούν ιατρική εκπαίδευση η οποία άρχισε μετά το χρονικό όριο που θεσπίζεται στο άρθρο 19 της οδηγίας 78/686/ΕΟΚ.(11) Το άρθρο 15 της οδηγίας 85/384/ΕΟΚ(20) προβλέπει παρέκκλιση κατά τη διάρκεια μεταβατικής περιόδου η οποία έχει λήξει. Η εν λόγω διάταξη θα πρέπει να απαλειφθεί.(12) Στο άρθρο 24 της οδηγίας 85/384/ΕΟΚ θα πρέπει να γίνεται σαφής διάκριση μεταξύ των διατυπώσεων που απαιτούνται σε περίπτωση εγκατάστασης και αυτών που απαιτούνται σε περίπτωση παροχής υπηρεσιών, ώστε να διευκολυνθεί η ελεύθερη παροχή υπηρεσιών των αρχιτεκτόνων.(13) Για λόγους ίσης μεταχείρισης, θα πρέπει να προβλεφθούν μεταβατικά μέτρα στην Ιταλία υπέρ ορισμένων κατόχων διπλωμάτων, πιστοποιητικών και άλλων τίτλων φαρμακευτικής που πιστοποιούν εκπαίδευση η οποία δεν συμφωνεί απολύτως με την οδηγία 85/432/ΕΟΚ.(14) Είναι σκόπιμο να διευρυνθεί η εμβέλεια της αμοιβαίας αναγνώρισης των διπλωμάτων, πιστοποιητικών και άλλων τίτλων φαρμακοποιού ώστε να διευκολυνθεί η πραγματική άσκηση του δικαιώματος εγκατάστασης μεταξύ της Ελλάδας και των άλλων κρατών μελών. Κατά συνέπεια, θα πρέπει να απαλειφθεί η παρέκκλιση που προβλέπεται στο άρθρο 3 της οδηγίας 85/433/ΕΟΚ.(15) Στην έκθεση για την ειδική εκπαίδευση στη γενική ιατρική που προβλέπεται στον τίτλο IV της οδηγίας 93/16/ΕΟΚ, η Επιτροπή πρότεινε, όσον αφορά την εκπαίδευση μερικής απασχόλησης στη γενική ιατρική, να εναρμονιστούν οι ισχύουσες απαιτήσεις με αυτές που ισχύουν για τις άλλες ιατρικές ειδικότητες.(16) Θα πρέπει να τροποποιηθούν οι οδηγίες για το γενικό σύστημα και οι τομεακές οδηγίες,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:ΤΜΗΜΑ ΙΤΡΟΠΟΠΟΙΗΣΕΙΣ ΤΩΝ ΟΔΗΓΙΩΝ ΓΙΑ ΤΟ "ΓΕΝΙΚΟ ΣΥΣΤΗΜΑ"Άρθρο 1Η οδηγία 89/48/ΕΟΚ τροποποιείται ως εξής:1) Το άρθρο 1 τροποποιείται ως εξής:α) στο στοιχείο α) η δεύτερη περίπτωση αντικαθίσταται από το ακόλουθο κείμενο: "- από το οποίο προκύπτει ότι ο κάτοχός του έχει περατώσει με επιτυχία κύκλο μεταδευτεροβάθμιων σπουδών διάρκειας τουλάχιστον τριών ετών, ή μερική παρακολούθηση ισοδύναμης διάρκειας σε πανεπιστήμιο ή ανώτατο εκπαιδευτικό ίδρυμα ή άλλο ίδρυμα ισότιμου επιπέδου και, ενδεχομένως, ότι έχει περατώσει με επιτυχία την επαγγελματική εκπαίδευση που απαιτείται επιπλέον του κύκλου μεταδευτεροβάθμιων σπουδών και"β) παρεμβάλλεται το ακόλουθο στοιχείο: "δ) α) Ως νομοθετικά κατοχυρωμένη εκπαίδευση, κάθε εκπαίδευση η οποία:- είναι άμεσα προσανατολισμένη στην άσκηση καθορισμένου επαγγέλματος,και- περιλαμβάνει κύκλο μεταδευτεροβάθμιων σπουδών διαρκείας τουλάχιστον τριών ετών ή μερική παρακολούθηση ισοδύναμης διάρκειας, σε πανεπιστήμιο ή ανώτατο εκπαιδευτικό ίδρυμα ή άλλο ίδρυμα ισότιμου επιπέδου, και ανάλογα με την περίπτωση, την επαγγελματική κατάρτιση, επαγγελματική πρακτική εξάσκηση ή επαγγελματική πρακτική εμπειρία που απαιτούνται προς συμπλήρωση του κύκλου μεταδευτεροβάθμιων σπουδών· η διάρθρωση και το επίπεδο της επαγγελματικής κατάρτισης, επαγγελματικής πρακτικής εξάσκησης ή επαγγελματικής πρακτικής εμπειρίας καθορίζονται από τις νομοθετικές, κανονιστικές ή διοικητικές διατάξεις του οικείου κράτους μέλους, ή αποτελούν το αντικείμενο ελέγχου ή έγκρισης από την προς τούτο ορισμένη αρχή."2) Στο άρθρο 3 στοιχείο β), μετά το πρώτο εδάφιο παρεμβάλλεται το ακόλουθο εδάφιο: "Ωστόσο, τα δύο έτη επαγγελματικής πείρας που αναφέρονται στο πρώτο εδάφιο δεν είναι υποχρεωτικά όταν ο τίτλος ή οι τίτλοι που κατέχει ο αιτών, και οι οποίοι αναφέρονται στο παρόν σημείο, πιστοποιούν νομοθετικά κατοχυρωμένη εκπαίδευση."3) Στο άρθρο 4 παράγραφος 1 στοιχείο β), μετά το πρώτο εδάφιο παρεμβάλλεται το ακόλουθο εδάφιο: "Εάν το κράτος μέλος υποδοχής προτίθεται να απαιτήσει από τον αιτούντα να παρακολουθήσει πρακτική άσκηση προσαρμογής ή να υποβληθεί σε δοκιμασία επάρκειας, οφείλει να εξακριβώσει πρώτα εάν οι γνώσεις που απέκτησε ο αιτών από την επαγγελματική πείρα του είναι ικανές να καλύψουν, πλήρως ή εν μέρει, την ουσιώδη διαφορά που αναφέρεται στο πρώτο εδάφιο."4) Στο άρθρο 6 προστίθενται οι εξής παράγραφοι: "5. Όταν, για να αρχίσει ή να συνεχίσει κάποιος στο κράτος μέλος υποδοχής ένα νομοθετικώς κατοχυρωμένο επάγγελμα, απαιτούνται αποδεικτικά οικονομικής επάρκειας, το εν λόγω κράτος μέλος θεωρεί τα πιστοποιητικά, που εκδίδουν τράπεζες στο κράτος μέλος καταγωγής ή το κράτος μέλος προέλευσης του αλλοδαπού, ισοδύναμα με εκείνα που εκδίδονται στο έδαφός του.6. Όταν η αρμόδια αρχή του κράτους μέλους υποδοχής απαιτεί από τους υπηκόους του, που επιθυμούν να αρχίσουν ή να συνεχίσουν την άσκηση ενός νομοθετικά κατοχυρωμένου επαγγέλματος, να αποδείξουν ότι έχουν ασφαλισθεί ώστε να καλύπτεται η αστική ευθύνη εκ του επαγγέλματός τους, το εν λόγω κράτος μέλος δέχεται τα πιστοποιητικά που εκδίδουν ασφαλιστικές επιχειρήσεις άλλου κράτους μέλους ως ισοδύναμα με εκείνα που εκδίδονται στο έδαφός του. Τα πιστοποιητικά αυτά βεβαιώνουν ότι ο ασφαλιστής τηρεί τις νομοθετικές και κανονιστικές διατάξεις που ισχύουν στο κράτος μέλος υποδοχής όσον αφορά τους όρους και την έκταση της κάλυψης. Μπορούν να προσαχθούν μόνον επί ένα τρίμηνο μετά την έκδοσή τους."5. Στο άρθρο 9 παράγραφος 2, η πρώτη περίπτωση του δεύτερου εδαφίου αντικαθίσταται από το ακόλουθο κείμενο: "- να διευκολύνει την εφαρμογή της παρούσας οδηγίας, ιδίως διατυπώνοντας και εκδίδοντας γνώμες για τα θέματα που της υποβάλλει η Επιτροπή,".Άρθρο 2Η οδηγία 92/51/ΕΟΚ τροποποιείται ως εξής:1) Στο άρθρο 4 παράγραφος 1 στοιχείο β), μετά το πρώτο εδάφιο παρεμβάλλεται το ακόλουθο εδάφιο: "Εάν το κράτος μέλος υποδοχής προτίθεται να απαιτήσει από τον αιτούντα να πραγματοποιήσει πρακτική άσκηση προσαρμογής ή να υποβληθεί σε δοκιμασία επάρκειας, οφείλει να εξακριβώσει πρώτα εάν οι γνώσεις που απέκτησε ο αιτών από την επαγγελματική πείρα του είναι ικανές να καλύψουν, πλήρως ή εν μέρει, την ουσιώδη διαφορά που αναφέρεται στο πρώτο εδάφιο."2) Στο άρθρο 5, μετά το δεύτερο εδάφιο παρεμβάλλεται το ακόλουθο εδάφιο: "Εάν το κράτος μέλος υποδοχής προτίθεται να απαιτήσει από τον αιτούντα να πραγματοποιήσει πρακτική άσκηση προσαρμογής ή να υποβληθεί σε δοκιμασία επάρκειας, οφείλει να εξακριβώσει πρώτα εάν οι γνώσεις που απέκτησε ο αιτών από την επαγγελματική πείρα του είναι ικανές να καλύψουν πλήρως ή εν μέρει, την ουσιώδη διαφορά μεταξύ του διπλώματος και του πιστοποιητικού."3) Στο άρθρο 7 στοιχείο α) μετά το πρώτο εδάφιο παρεμβάλλεται το ακόλουθο εδάφιο: "Εάν το κράτος μέλος υποδοχής προτίθεται να απαιτήσει από τον αιτούντα να πραγματοποιήσει πρακτική άσκηση προσαρμογής ή να υποβληθεί σε δοκιμασία επάρκειας, οφείλει να εξακριβώσει πρώτα εάν οι γνώσεις που απέκτησε ο αιτών από την επαγγελματική πείρα του είναι ικανές να καλύψουν, πλήρως ή εν μέρει, την ουσιώδη διαφορά που αναφέρεται στο πρώτο εδάφιο."4) Στο άρθρο 10 προστίθενται οι εξής παράγραφοι: "5. Όταν, για να αρχίσει ή να συνεχίσει κάποιος στο κράτος μέλος υποδοχής ένα νομοθετικώς κατοχυρωμένο επάγγελμα, απαιτούνται αποδεικτικά οικονομικής επάρκειας, το εν λόγω κράτος μέλος θεωρεί τα πιστοποιητικά, που εκδίδουν τράπεζες στο κράτος μέλος καταγωγής ή το κράτος μέλος προέλευσης του αλλοδαπού, ισοδύναμα με εκείνα που εκδίδονται στο έδαφός του.6. Όταν η αρμόδια αρχή του κράτους μέλους υποδοχής απαιτεί από τους υπηκόους του που επιθυμούν να αρχίσουν ή να συνεχίσουν την άσκηση ενός νομοθετικά κατοχυρωμένου επαγγέλματος, να αποδείξουν ότι έχουν ασφαλισθεί ώστε να καλύπτεται η αστική ευθύνη εκ του επαγγέλματός τους, το εν λόγω κράτος μέλος δέχεται τα πιστοποιητικά που εκδίδουν ασφαλιστικές επιχειρήσεις άλλου κράτους μέλους ως ισοδύναμα με εκείνα που εκδίδονται στο έδαφός του. Τα πιστοποιητικά αυτά βεβαιώνουν ότι ο ασφαλιστής τηρεί τις νομοθετικές και κανονιστικές διατάξεις που ισχύουν στο κράτος μέλος υποδοχής όσον αφορά τους όρους και την έκταση της κάλυψης. Μπορούν να προσαχθούν μόνον επί ένα τρίμηνο μετά την έκδοσή τους."5) Στο άρθρο 13 παράγραφος 2, η πρώτη περίπτωση του δεύτερου εδαφίου αντικαθίσταται από το ακόλουθο κείμενο: "- να διευκολύνει την εφαρμογή της παρούσας οδηγίας, ιδίως διατυπώνοντας και εκδίδοντας γνώμες για τα θέματα που της υποβάλλει η Επιτροπή,".6) Στο άρθρο 15 προστίθεται η εξής παράγραφος: "8. Οι τροποποιήσεις των καταλόγων εκπαίδευσης και κατάρτισης που περιλαμβάνονται στα παραρτήματα Γ και Δ με την προαναφερόμενη διαδικασία εφαρμόζονται αμέσως κατά την ημερομηνία που ορίζει η Επιτροπή"ΤΜΗΜΑ 2ΤΡΟΠΟΠΟΙΗΣΕΙΣ ΤΩΝ ΤΟΜΕΑΚΩΝ ΟΔΗΓΙΩΝΤμήμα 2.1.Νοσηλευτές υπεύθυνοι για γενικές φροντίδεςΆρθρο 3Η οδηγία 77/452/ΕΟΚ τροποποιείται ως εξής:1. Στον τίτλο ο όρος "νοσοκόμου υπεύθυνου για γενική περίθαλψη" αντικαθίσταται με τον όρο "νοσηλευτού υπεύθυνου για γενικές φροντίδες".2. Στο άρθρο 2, οι λέξεις "που απαριθμούνται στο άρθρο 3", αντικαθίστανται από τις λέξεις "που απαριθμούνται στο παράρτημα".3. Το άρθρο 3 διαγράφεται.4. Οι παραπομπές στο άρθρο 3 νοούνται ως παραπομπές στο παράρτημα.5. Οι αναφορές στον όρο του "νοσοκόμου υπεύθυνου για γενική περίθαλψη" νοούνται ως αναφορές στον όρο του "νοσηλευτού υπεύθυνου για γενικές φροντίδες".6. Παρεμβάλλονται τα ακόλουθα άρθρα: "Άρθρο 18αΤα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφ' όσον πρέπει, για τον αντίστοιχο επαγγελματικό τίτλο.Άρθρο 18βΚάθε κράτος μέλος αναγνωρίζει ως επαρκή απόδειξη - όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.Άρθρο 18γΤα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση και/ή την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.Άρθρο 18δΟι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."7. Προστίθεται το παράρτημα που εμφαίνεται στο παράρτημα Ι της παρούσας οδηγίας.Άρθρο 4Στο άρθρο 1 παράγραφος 1 της οδηγίας 77/453/ΕΟΚ, οι λέξεις "που προβλέπονται στο άρθρο 3 της οδηγίας 77/452/ΕΟΚ" αντικαθίστανται από τις λέξεις "που προσδιορίζονται στο παράρτημα της οδηγίας 77/452/ΕΟΚ".Τμήμα 2.2ΟδοντίατροιΆρθρο 5Η οδηγία 78/686/ΕΟΚ τροποποιείται ως εξής:1. Στο άρθρο 2, οι λέξεις "που απαριθμούνται στο άρθρο 3" αντικαθίστανται από τις λέξεις "που απαριθμούνται στο παράρτημα Α".2. Το άρθρο 3 διαγράφεται.3. Ο τίτλος του κεφαλαίου III αντικαθίσταται από το ακόλουθο κείμενο: "Διπλώματα, πιστοποιητικά και άλλοι τίτλοι του ειδικευμένου οδοντιατρικής ειδικότητας".4. Το άρθρο 4 αντικαθίσταται από το ακόλουθο κείμενο: "Άρθρο 4Κάθε κράτος μέλος στο οποίο ισχύουν νομοθετικές, κανονιστικές και διοικητικές διατάξεις για το θέμα αυτό, αναγνωρίζει τα διπλώματα, πιστοποιητικά και άλλους τίτλους ειδικευμένου οδοντιάτρου στην ορθοδοντική και τη στοματική χειρουργική που χορηγούνται στους υπηκόους κρατών μελών από άλλα κράτη μέλη σύμφωνα με τα άρθρα 2 και 3 της οδηγίας 78/687/ΕΟΚ και που απαριθμούνται στο παράρτημα Β, προσδίδοντάς τους στην επικράτειά του, την ίδια ισχύ με τα διπλώματα, πιστοποιητικά και τους άλλους τίτλους που χορηγεί το ίδιο."5. Το άρθρο 5 διαγράφεται.6. Το άρθρο 6 τροποποιείται ως εξής:α) στην παράγραφο 2, προστίθεται το ακόλουθο εδάφιο: "Επίσης λαμβάνει υπόψη την ενδεχόμενη επαγγελματική πείρα, τη συμπληρωματική κατάρτιση και τη διαρκή οδοντιατρική εκπαίδευση του ενδιαφερομένου".β) Η παράγραφος 3 αντικαθίσταται από το ακόλουθο κείμενο: "3. Οι αρμόδιες αρχές ή οργανισμοί του κράτους μέλους υποδοχής, αφού εκτιμήσουν το περιεχόμενο και τη διάρκεια της εκπαίδευσης του ενδιαφερομένου βάσει των υποβαλλόμενων διπλωμάτων, πιστοποιητικών και άλλων τίτλων και λάβουν υπόψη τους την ενδεχομένη επαγγελματική πείρα του, τη συμπληρωματική κατάρτιση και τη διαρκή οδοντιατρική εκπαίδευσή του, τον πληροφορούν για τη διάρκεια της απαιτουμένης συμπληρωματικής κατάρτισης καθώς και για τους τομείς που αυτή πρέπει να καλύψει."γ) Προστίθεται η ακόλουθη παράγραφος: "4. Το κράτος μέλος πρέπει να εκδώσει απόφαση εντός τεσσάρων μηνών από την ημερομηνία υποβολής του πλήρους φακέλου του ενδιαφερομένου".7. Στο άρθρο 19, τα υπάρχοντα δύο εδάφια γίνονται παράγραφος 1 και προστίθεται η ακόλουθη παράγραφος: "2. Τα κράτη μέλη αναγνωρίζουν τα διπλώματα, τα πιστοποιητικά και τους άλλους τίτλους ιατρού που χορηγεί η Iταλία στα άτομα που άρχισαν πανεπιστημιακές σπουδές ιατρικής μεταξύ 28ης Iανουαρίου 1980 και 31ης Δεκεμβρίου 1984, εφόσον συνοδεύονται από βεβαίωση των ιταλικών αρμόδιων αρχών, η οποία πιστοποιεί ότι:- τα εν λόγω άτομα υποβλήθηκαν με επιτυχία στην ειδική δοκιμασία επάρκειας που οργανώνεται από τις αρμόδιες ιταλικές αρχές ώστε να εξακριβωθεί ότι ο ενδιαφερόμενος κατέχει επίπεδο γνώσεων και ικανοτήτων αντίστοιχο με εκείνο των κατόχων του διπλώματος που αναφέρεται για την Iταλία στο παράρτημα Α,- τα εν λόγω άτομα έχουν όντως ασκήσει, στην Iταλία νόμιμα και με τη μορφή κύριας απασχόλησης, τις δραστηριότητες που αναφέρει το άρθρο 5 της οδηγίας 78/687/ΕΟΚ επί τρία συναπτά έτη τουλάχιστον κατά τη διάρκεια των τελευταίων πέντε ετών πριν από τη χορήγηση της βεβαίωσης και- τα εν λόγω άτομα έχουν την άδεια να ασκούν ή όντως ασκούν νόμιμα ως κύρια απασχόληση τις δραστηριότητες του άρθρου 5 της οδηγίας 78/687/ΕΟΚ, υπό τους ίδιους όρους που ισχύουν για τους κατόχους του διπλώματος, πιστοποιητικού ή άλλου τίτλου που αναφέρει για την Iταλία το παράρτημα Α της παρούσας οδηγίας.Aπαλλάσσονται της δοκιμασίας επάρκειας που αναφέρεται στο πρώτο εδάφιο τα άτομα που παρακολούθησαν με επιτυχία σπουδές τουλάχιστον τριών ετών, εφόσον οι αρμόδιες αρχές πιστοποιούν ότι οι εν λόγω σπουδές είναι ισότιμες της εκπαίδευσης που αναφέρει το άρθρο 1 της οδηγίας 78/687/ΕΟΚ."8. Οι παραπομπές στα άρθρα 3 και 5 θεωρούνται ως παραπομπές, αντιστοίχως, στα παραρτήματα Α και Β.9. Παρεμβάλλονται τα ακόλουθα άρθρα: "Άρθρο 23αΤα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφ' όσον πρέπει, για τον αντίστοιχο επαγγελματικό τίτλο.Άρθρο 23βΚάθε κράτος μέλος αναγνωρίζει ως επαρκή απόδειξη όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.Άρθρο 23γΤα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση και/ή την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.Άρθρο 23δΟι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."10. Προστίθενται τα παραρτήματα Α και Β όπως εμφαίνονται στο παράρτημα II της παρούσας οδηγίας.Άρθρο 6Στο άρθρο 1 παράγραφος 1 της οδηγίας 78/687/ΕΟΚ, οι λέξεις "στο άρθρο 3 της ιδίας οδηγίας" αντικαθίστανται από τις λέξεις "στο παράρτημα Α της ίδιας οδηγίας".Τμήμα 2.3.ΚτηνίατροιΆρθρο 7Η οδηγία 78/1026/ΕΟΚ τροποποιείται ως εξής:1. Στο άρθρο 2, οι λέξεις "στο άρθρο 3" αντικαθίστανται από τις λέξεις "στο παράρτημα".2. Το άρθρο 3 διαγράφεται.3. Οι παραπομπές στο άρθρο 3 θεωρούνται ως παραπομπές στο παράρτημα.4. Παρεμβάλλονται τα ακόλουθα άρθρα: "Άρθρο 17αΤα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφ' όσον πρέπει, για τον αντίστοιχο επαγγελματικό τίτλο.Άρθρο 17βΚάθε κράτος μέλος αναγνωρίζει ως επαρκή απόδειξη - όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.Άρθρο 17γΤα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση και/ή την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.Άρθρο 17δΟι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."5. Προστίθεται το παράρτημα που εμφαίνεται στο παράρτημα III της παρούσας οδηγίας.Άρθρο 8Στο άρθρο 1 παράγραφος 1 της οδηγίας 78/1027/ΕΟΚ, οι λέξεις "κατά την έννοια του άρθρου 3 της οδηγίας 78/1026/ΕΟΚ" αντικαθίστανται από τις λέξεις "που αναφέρεται στο παράρτημα της οδηγίας 78/1026/ΕΟΚ".Τμήμα 2.4.ΜαίεςΆρθρο 9Η οδηγία 80/154/ΕΟΚ τροποποιείται ως εξής:1. Στο άρθρο 2 παράγραφος 1, οι λέξεις "που απαριθμούνται στο άρθρο 3 κατωτέρω" αντικαθίστανται από τις λέξεις "που απαριθμούνται στο παράρτημα".2. Στο άρθρο 2 παράγραφος 1, τέταρτη και πέμπτη περίπτωση, οι λέξεις "που αναφέρεται στο άρθρο 3 της οδηγίας 77/452/ΕΟΚ" αντικαθίστανται από τις λέξεις "που αναφέρεται στο παράρτημα της οδηγίας 77/452/ΕΟΚ".3. Το άρθρο 3 διαγράφεται.4. Οι παραπομπές στο άρθρο 3 θεωρούνται ως παραπομπές στο παράρτημα.5. Παρεμβάλλονται τα ακόλουθα άρθρα: "Άρθρο 19αΤα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφ' όσον πρέπει, για τον αντίστοιχο επαγγελματικό τίτλο.Άρθρο 19βΚάθε κράτος μέλος αναγνωρίζει ως επαρκή απόδειξη - όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.Άρθρο 19γΤα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση και/ή την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.Άρθρο 19δΟι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."6. Προστίθεται το παράρτημα που εμφαίνεται στο παράρτημα IV της παρούσας οδηγίας.Άρθρο 10Η οδηγία 80/155/ΕΟΚ τροποποιείται ως εξής:1. Στο άρθρο 1 παράγραφος 1, οι λέξεις "που αναφέρεται στο άρθρο 3" αντικαθίστανται από τις λέξεις "που αναφέρεται στο παράρτημα".2. Στο άρθρο 1 παράγραφος 2 δεύτερη περίπτωση, οι λέξεις "που αναφέρεται στο άρθρο 3 της οδηγίας 77/452/ΕΟΚ" αντικαθίστανται από τις λέξεις "που αναφέρεται στο παράρτημα της οδηγίας 77/452/ΕΟΚ".Τμήμα 2.5.ΑρχιτέκτονεςΆρθρο 11Η οδηγία 85/384/ΕΟΚ τροποποιείται ως εξής:1. Παρεμβάλλονται τα ακόλουθα άρθρα: "Άρθρο 6Τα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση και/ή την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.Άρθρο 6αΟι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."2. Το άρθρο 15 διαγράφεται.3. Στο άρθρο 24 παράγραφος 1, οι λέξεις "σύμφωνα με τα άρθρα 17 και 18" αντικαθίστανται από τις λέξεις "σύμφωνα με τα άρθρα 17 και 18 σε περίπτωση εγκατάστασης και σύμφωνα με το άρθρο 22 σε περίπτωση παροχής υπηρεσιών".Τμήμα 2.6.ΦαρμακοποιοίΆρθρο 12Στο άρθρο 2 της οδηγίας 85/432/ΕΟΚ, προστίθεται το ακόλουθο σημείο: "6. Για μεταβατικό διάστημα και κατά παρέκκλιση από τα σημεία 3 και 5, η Iταλία, της οποίας οι νομοθετικές, κανονιστικές και διοικητικές διατάξεις προέβλεπαν εκπαίδευση, η οποία μέχρι το τέλος της προβλεπόμενης από το άρθρο 5 προθεσμίας δεν τηρούσε πλήρως τους όρους εκπαίδευσης που αναφέρονται στο παρόν άρθρο, μπορεί να εξακολουθήσει να εφαρμόζει τις εν λόγω διατάξεις για τα άτομα που άρχισαν φαρμακευτική εκπαίδευση πριν από την 1η Νοεμβρίου 1993 και την ολοκλήρωσαν πριν από την 1η Νοεμβρίου 2003.Κάθε κράτος μέλος υποδοχής έχει το δικαίωμα να ζητά από τους κατόχους διπλωμάτων, πιστοποιητικών και άλλων τίτλων φαρμακοποιού που χορηγήθηκαν στην Iταλία και πιστοποιούν εκπαίδευση που άρχισε πριν από την 1η Νοεμβρίου 1993, και ολοκληρώθηκε πριν από την 1η Νοεμβρίου 2003 μια βεβαίωση, συνοδευτική των διπλωμάτων, πιστοποιητικών και άλλων τίτλων τους, η οποία να πιστοποιεί ότι τα εν λόγω άτομα όντως άσκησαν νόμιμα, τουλάχιστον επί τρία συναπτά έτη κατά τη διάρκεια των τελευταίων πέντε ετών πριν από την έκδοση της βεβαίωσης, μία από τις δραστηριότητες που αναφέρονται στο άρθρο 1 παράγραφος 2, εφόσον η εν λόγω δραστηριότητα είναι νομοθετικά κατοχυρωμένη στην Iταλία."Άρθρο 13Η οδηγία 85/433/ΕΟΚ τροποποιείται ως εξής:1. Στο άρθρο 1, οι λέξεις "που απαριθμούνται στο άρθρο 4" αντικαθίστανται από τις λέξεις "που αναφέρονται στο παράρτημα".2. Το άρθρο 3 διαγράφεται.3. Το άρθρο 4 διαγράφεται.4. Οι παραπομπές στο άρθρο 4 θεωρούνται ως παραπομπές στο παράρτημα.5. Παρεμβάλλονται τα ακόλουθα άρθρα: "Άρθρο 18αΤα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφ' όσον πρέπει, για τον αντίστοιχο επαγγελματικό τίτλο.Άρθρο 18βΚάθε κράτος μέλος αναγνωρίζει ως επαρκή απόδειξη όσον αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.Άρθρο 18γΤα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση και/ή την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.Άρθρο 18δΟι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."6. Προστίθεται το παράρτημα που εμφαίνεται στο παράρτημα V της παρούσας οδηγίας.Τμήμα 2.7.IατροίΆρθρο 14Η οδηγία 93/16/ΕΟΚ τροποποιείται ως εξής:1. Στο άρθρο 2, οι λέξεις "που απαριθμούνται στο άρθρο 3" αντικαθίστανται από τις λέξεις "που απαριθμούνται στο παράρτημα Α".2. Το άρθρο 3 διαγράφεται.3. Ο τίτλος του κεφαλαίου II αντικαθίσταται από το ακόλουθο κείμενο: "Διπλώματα, πιστοποιητικά και άλλοι τίτλοι ιατρικής ειδικότητας"4. Το άρθρο 4 αντικαθίσταται από το ακόλουθο κείμενο: "Άρθρο 4Κάθε κράτος μέλος στο οποίο ισχύουν νομοθετικές, κανονιστικές και διοικητικές διατάξεις για το θέμα αυτό, αναγνωρίζει τα διπλώματα, τα πιστοποιητικά και τους άλλους τίτλους ιατρικής ειδικότητας τα οποία χορηγούνται στους υπηκόους των κρατών μελών από τα άλλα κράτη μέλη σύμφωνα με τα άρθρα 24, 25, 26 και 29 και απαριθμούνται στα παραρτήματα Β και Γ, προσδίδοντάς τους στο έδαφός του την ίδια ισχύ με τα διπλώματα, τα πιστοποιητικά και τους άλλους τίτλους που χορηγεί το ίδιο."5. Το άρθρο 5 αντικαθίσταται από το ακόλουθο κείμενο: "Άρθρο 5Τα διπλώματα, τα πιστοποιητικά και οι άλλοι τίτλοι που αναφέρονται στο άρθρο 4 είναι εκείνοι που χορηγούνται από τις αρμόδιες αρχές ή οργανισμούς που απαριθμούνται στο παράρτημα Β, αντιστοιχούν δε, ως προς τη συγκεκριμένη ειδίκευση, στις ονομασίες που αναφέρονται στο παράρτημα Γ για τα κράτη μέλη στα οποία υπάρχει η συγκεκριμένη ειδίκευση".6. Ο τίτλος του κεφαλαίου III και τα άρθρα 6 και 7 διαγράφονται.7. Στο άρθρο 8:α) στην παράγραφο 2, προστίθεται το ακόλουθο εδάφιο: "Το κράτος μέλος λαμβάνει επίσης υπόψη την ενδεχόμενη επαγγελματική πείρα του, τη συμπληρωματική κατάρτιση και τη διαρκή ιατρική εκπαίδευσή του."·β) η παράγραφος 3 αντικαθίσταται από το ακόλουθο κείμενο: "3. Οι αρμόδιες αρχές ή οργανισμοί του κράτους μέλους υποδοχής, αφού εξακριβώσουν το περιεχόμενο και τη διάρκεια της κατάρτισης του ενδιαφερομένου βάσει των υποβαλλόμενων διπλωμάτων, πιστοποιητικών και άλλων τίτλων, και αφού λάβουν υπόψη τους την ενδεχόμενη επαγγελματική πείρα του, τη συμπληρωματική κατάρτιση και τη διαρκή ιατρική εκπαίδευσή του, τον πληροφορούν για τη διάρκεια της απαιτούμενης συμπληρωματικής κατάρτισης, καθώς και για τους τομείς που αυτή πρέπει να καλύπτει."·γ) προστίθεται η ακόλουθη παράγραφος: "4. Το κράτος μέλος πρέπει να εκδώσει την απόφασή του εντός τεσσάρων μηνών από την ημερομηνία υποβολής του πλήρους φακέλου του ενδιαφερομένου".8. Στο άρθρο 9 προστίθεται η ακόλουθη παράγραφος: "2α. Τα κράτη μέλη αναγνωρίζουν διπλώματα, πιστοποιητικά και άλλους τίτλους ιατρικής ειδικότητας, που έχουν χορηγηθεί στην Ισπανία σε ιατρούς που ολοκλήρωσαν ειδική κατάρτιση πριν από την 1η Ιανουαρίου 1995 η οποία δεν είναι σύμφωνη προς τις τυπικές απαιτήσεις κατάρτισης των άρθρων 24 έως 27, εφόσον συνοδεύονται από βεβαίωση εκδιδόμενη από τις αρμόδιες ισπανικές αρχές, όπου πιστοποιείται το γεγονός ότι ο ενδιαφερόμενος έχει περάσει επιτυχώς τη δοκιμασία ειδικής επαγγελματικής επάρκειας, η οποία οργανώνεται στο πλαίσιο των ειδικών ρυθμιστικών μέτρων που περιλαμβάνονται στο Βασιλικό Διάταγμα αριθ. 1497/99 με σκοπό να εξακριβώνεται ότι το επίπεδο γνώσεων και ικανοτήτων του ενδιαφερομένου είναι ανάλογο προς εκείνο των ιατρών που κατέχουν τίτλους ιατρικής ειδίκευσης οι οποίοι, για την Ισπανία, αναφέρονται στο άρθρο 5 παράγραφος 3 και στο άρθρο 7 παράγραφος 2".9. Στο άρθρο 23, προστίθεται η ακόλουθη παράγραφος: "6. Η διαρκής εκπαίδευση εξασφαλίζει, σύμφωνα με τις ισχύουσες διατάξεις σε κάθε κράτος μέλος, ότι τα άτομα που έχουν ολοκληρώσει τις σπουδές τους μπορούν να τηρούνται ενήμερα σε ό,τι αφορά την πρόοδο που σημειώνεται στον τομέα της ιατρικής"10. Στο άρθρο 24 παράγραφος 1, το στοιχείο α) αντικαθίσταται από το ακόλουθο κείμενο: "α) προϋποθέτει την επιτυχή περάτωση εξαετών σπουδών στο πλαίσιο του προβλεπομένου στο άρθρο 23 κύκλου σπουδών κατά την διάρκεια των οποίων έχουν αποκτηθεί προσήκουσες γνώσεις γενικής ιατρικής."11. Τα άρθρα 26 και 27 αντικαθίστανται από το ακόλουθο κείμενο: "Άρθρο 26Τα κράτη μέλη στα οποία ισχύουν νομοθετικές, κανονιστικές και διοικητικές διατάξεις για το θέμα αυτό, μεριμνούν ώστε η ελάχιστη διάρκεια των ειδικεύσεων να μην είναι μικρότερη από τη διάρκεια που ορίζεται στο παράρτημα Γ για κάθε ειδίκευση. Η εν λόγω ελάχιστη διάρκεια των ειδικεύσεων τροποποιείται σύμφωνα με τη διαδικασία που προβλέπεται από το άρθρο 44α παράγραφος 3."12. Το άρθρο 30 αντικαθίσταται από το ακόλουθο κείμενο: "Άρθρο 30Κάθε κράτος μέλος που παρέχει στο έδαφός του τον πλήρη κύκλο σπουδών που αναφέρεται στο άρθρο 23, καθιερώνει ειδική εκπαίδευση στη γενική ιατρική ανταποκρινόμενη τουλάχιστον στις προϋποθέσεις που προβλέπονται στα άρθρα 31 και 32, με τρόπο ώστε τα πρώτα διπλώματα, πιστοποιητικά ή άλλοι τίτλοι που την πιστοποιούν να χορηγούνται το αργότερο την 1η Ιανουαρίου 2006."13. Στο άρθρο 31 παράγραφος 1, το στοιχείο β) αντικαθίσταται από το ακόλουθο κείμενο: "β) έχει διάρκεια τουλάχιστον τριών ετών με πλήρη απασχόληση και πραγματοποιείται υπό τον έλεγχο των αρμόδιων αρχών ή οργανισμών."14. Στο άρθρο 31 η παράγραφος 2 αντικαθίσταται από το ακόλουθο κείμενο: "2. Όταν ο κύκλος σπουδών που αναφέρεται στο άρθρο 23 περιλαμβάνει πρακτική εκπαίδευση που πραγματοποιείται είτε σε εγκεκριμένο νοσοκομειακό περιβάλλον το οποίο διαθέτει κατάλληλο εξοπλισμό και κατάλληλες υπηρεσίες στο πεδίο της γενικής ιατρικής, είτε σε εγκεκριμένο ιατρείο γενικής ιατρικής, είτε σε εγκεκριμένο κέντρο στο οποίο οι ιατροί παρέχουν πρωτοβάθμια ιατρική περίθαλψη, η διάρκεια αυτής της πρακτικής εκπαίδευσης μπορεί να ενσωματωθεί στη διάρκεια που προβλέπεται στην παράγραφο 1, στοιχείο β) με ανώτατο όριο ένα έτος. Η δυνατότητα αυτή παρέχεται μόνο στα κράτη μέλη στα οποία την 1η Ιανουαρίου 2001 η διάρκεια της ειδικής εκπαίδευσης στη γενική ιατρική είναι διετής.Σε περίπτωση κατά την οποία, κατά την εφαρμογή της παρούσας παραγράφου, η Επιτροπή διαπιστώσει ότι κράτος μέλος αντιμετωπίζει μεγάλες δυσκολίες σε σχέση με το επίπεδο εκπαίδευσης που αναφέρεται στο άρθρο 1 στοιχείο β), λαμβάνει τη γνώμη της Επιτροπής Ανωτάτων Δημοσίων Υπαλλήλων στον τομέα της Δημόσιας Υγείας η οποία έχει συσταθεί βάσει της απόφασης 75/365/ΕΟΚ του Συμβουλίου(21) και ενημερώνει σχετικά το Ευρωπαϊκό Κοινοβούλιο και το Συμβούλιο. Η Επιτροπή υποβάλλει, ενδεχομένως, στο Ευρωπαϊκό Κοινοβούλιο και στο Συμβούλιο προτάσεις που στοχεύουν στο μεγαλύτερο συντονισμό της διάρκειας της ειδικής εκπαίδευσης στην γενική ιατρική."15. Στο άρθρο 34 παράγραφος 1, δεύτερη περίπτωση, το ποσοστό "60 %" αντικαθίσταται από "50 %".16. Οι παραπομπές στα άρθρα 3, 6, 7 και 27, θεωρούνται ως παραπομπές στο παράρτημα Α, στο άρθρο 4, στο άρθρο 5 και στο άρθρο 26 αντιστοίχως.17. Παρεμβάλλονται τα ακόλουθα άρθρα: "Άρθρο 42αΤα κράτη μέλη κοινοποιούν στην Επιτροπή τις νομοθετικές, κανονιστικές και διοικητικές διατάξεις που θεσπίζουν όσον αφορά την έκδοση διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία. Η Επιτροπή δημοσιεύει τη δέουσα ανακοίνωση στην Επίσημη Εφημερίδα των Ευρωπαϊκών Κοινοτήτων, παραθέτοντας τις ονομασίες που έχουν καθορίσει τα κράτη μέλη για τους τίτλους κατάρτισης και, εφ' όσον πρέπει, για τον αντίστοιχο επαγγελματικό τίτλο.Άρθρο 42βΚάθε κράτος μέλος αναγνωρίζει ως επαρκή απόδειξη όσον - αφορά τους υπηκόους κρατών μελών των οποίων τα διπλώματα, τα πιστοποιητικά και άλλοι τίτλοι στον τομέα που καλύπτεται από την παρούσα οδηγία, δεν αντιστοιχούν στις ονομασίες που αναγράφονται στην παρούσα οδηγία για το συγκεκριμένο κράτος μέλος - τα διπλώματα, πιστοποιητικά και άλλους τίτλους που χορηγούνται από αυτά τα κράτη μέλη και συνοδεύονται από πιστοποιητικό που έχει εκδώσει η αρμόδια αρχή ή οργανισμός τους. Το πιστοποιητικό βεβαιώνει ότι τα εν λόγω διπλώματα, πιστοποιητικά και άλλοι τίτλοι χορηγήθηκαν μετά την περάτωση εκπαίδευσης και κατάρτισης σύμφωνης προς τις διατάξεις της παρούσας οδηγίας και θεωρούνται από το κράτος μέλος που τα χορήγησε ισοδύναμα προς εκείνα τα οποία απαριθμούνται στην παρούσα οδηγία.Άρθρο 42γΤα κράτη μέλη εξετάζουν τα διπλώματα, τα πιστοποιητικά και τους άλλους τίτλους στον τομέα που καλύπτεται από την παρούσα οδηγία, που ο ενδιαφερόμενος απέκτησε εκτός Ευρωπαϊκής Ένωσης, εφόσον τα εν λόγω διπλώματα, τα πιστοποιητικά ή οι άλλοι τίτλοι έχουν αναγνωρισθεί σε άλλο κράτος μέλος, καθώς και την εκπαίδευση και/ή την επαγγελματική πείρα που απέκτησε ο ενδιαφερόμενος σε άλλο κράτος μέλος. Το κράτος μέλος πρέπει να εκδώσει την απόφασή του εντός τριών μηνών από την υποβολή του πλήρους φακέλου του ενδιαφερομένου.Άρθρο 42δΟι αποφάσεις των κρατών μελών σχετικά με τις αιτήσεις αναγνώρισης διπλωμάτων, πιστοποιητικών και άλλων τίτλων στον τομέα που καλύπτεται από την παρούσα οδηγία πρέπει να είναι δεόντως αιτιολογημένες όταν η αίτηση απορρίπτεται.Οι αιτούντες πρέπει να έχουν δικαίωμα προσφυγής σε δικαστήριο βάσει του εσωτερικού δικαίου. Ο αιτών έχει δικαίωμα προσφυγής και σε περίπτωση παράλειψης έκδοσης απόφασης εντός της καθορισθείσας προθεσμίας."18. Το άρθρο 44α τροποποιείται ως εξής:α) στην παράγραφο 1, οι λέξεις "τις διαδικασίες" αντικαθίστανται από τις λέξεις "τη διαδικασία"·β) η παράγραφος 2 διαγράφεται.19. Προστίθενται τα παραρτήματα Α, Β και Γ όπως εμφαίνονται στο παράρτημα VI της παρούσας οδηγίας.ΤΜΗΜΑ 3ΤΕΛΙΚΕΣ ΔΙΑΤΑΞΕΙΣΆρθρο 15Το αργότερο την 1η Ιανουαρίου 2008, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με την πρόοδο της εφαρμογής του άρθρου 1 σημεία 1 και 3 στα κράτη μέλη.Η Επιτροπή, μετά τις απαιτούμενες ακροάσεις, υποβάλλει τα συμπεράσματά της όσον αφορά ενδεχόμενες τροποποιήσεις της ρύθμισης που περιλαμβάνεται στο άρθρο 1 σημεία 1 και 2. Εφόσον απαιτείται, η Επιτροπή υποβάλλει επίσης προτάσεις για τη βελτίωση της ισχύουσας ρύθμισης.Άρθρο 161. Τα κράτη μέλη θεσπίζουν τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο πριν από την 1η Ιανουαρίου 2003. Ενημερώνουν αμέσως την Επιτροπή.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 17Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 18Η παρούσα οδηγία απευθύνεται στα κράτη μέλη.Βρυξέλλες, 14 Μαΐου 2001.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςA. Lindh(1) ΕΕ C 28 της 26.1.1998, σ. 1.(2) ΕΕ C 235 της 27.7.1998, σ. 53.(3) Γνώμη του Ευρωπαϊκού Κοινοβουλίου της 2ας Ιουλίου 1998 (ΕΕ C 226 της 20.7.1998, σ. 26) που επιβεβαιώθηκε στις 27 Οκτωβρίου 1999. Κοινή θέση του Συμβουλίου της 20ής Μαρτίου 2000 (ΕΕ C 119 της 27.4.2000, σ. 1) και απόφαση του Ευρωπαϊκού Κοινοβουλίου της 5ης Ιουλίου 2000 (δεν δημοσιεύθηκε ακόμη στην Επίσημη Εφημερίδα). Απόφαση του Ευρωπαϊκού Κοινοβουλίου της 1ης Φεβρουαρίου 2001 και απόφαση του Συμβουλίου της 26ης Φεβρουαρίου 2001.(4) ΕΕ L 19 της 24.1.1989, σ. 16.(5) ΕΕ L 209 της 24.7.1992, σ. 25· οδηγία όπως τροποποιήθηκε τελευταία από την οδηγία 2000/5/ΕΚ της Επιτροπής (ΕΕ L 54 της 26.2.2000, σ. 42).(6) Υπόθ. 340/89 (Βλασσοπούλου) [1991] Συλλογή Νομολογίας. Δικαστηρίου Ι-2357.(7) ΕΕ L 165 της 7.7.1993, σ. 1· όδηγία όπως τροποποιήθηκε τελευταία από την οδηγία 1999/46/ΕΚ (ΕΕ L 139 της 2.6.1999, σ. 25).(8) ΕΕ L 176 της 15.7.1977, σ. 1· όδηγία όπως τροποποιήθηκε τελευταία από την Πράξη Προσχώρησης του 1994.(9) ΕΕ L 176 της 15.7.1977, σ. 8· όδηγία όπως τροποποιήθηκε τελευταία από την οδηγία 89/595/ΕΟΚ (ΕΕ L 341 της 23.11.1989, σ. 30).(10) ΕΕ L 233 της 24.8.1978, σ. 1· όδηγία όπως τροποποιήθηκε τελευταία από την Πράξη Προσχώρησης του 1994.(11) ΕΕ L 233 της 24.8.1978, σ. 10· όδηγία όπως τροποποιήθηκε τελευταία από την Πράξη Προσχώρησης του 1994.(12) ΕΕ L 362 της 23.12.1978, σ. 1· όδηγία όπως τροποποιήθηκε τελευταία από την Πράξη Προσχώρησης του 1994.(13) ΕΕ L 362 της 23.12.1978, σ. 7· όδηγία όπως τροποποιήθηκε τελευταία από την οδηγία 89/594/ΕΟΚ (ΕΕ L 341 της 23.11.1989, σ. 19).(14) ΕΕ L 33 της 11.2.1980, σ. 1· όδηγία όπως τροποποιήθηκε τελευταία από την Πράξη Προσχώρησης του 1994.(15) ΕΕ L 33 της 11.2.1980, σ. 8· όδηγία όπως τροποποιήθηκε τελευταία από την οδηγία 89/594/ΕΟΚ.(16) ΕΕ L 253 της 24.9.1985, σ. 34.(17) ΕΕ L 253 της 24.9.1985, σ. 37· όδηγία όπως τροποποιήθηκε τελευταία από την Πράξη Προσχώρησης του 1994.(18) Υπόθ. 154/93 (Tawil Albertin) [1994]. Συλλογή Νομολογίας. του Δικαστηρίου, Ι-451.(19) Υπόθ. 319/92 (Haim) [1994]. Συλλογή Νομολογίας του Δικαστηρίου Ι-425.(20) ΕΕ L 223 της 21.8.1985, σ. 15. Οδηγία που τροποποιήθηκε τελευταία από την πράξη προσχώρησης του 1994.(21) ΕΕ L 167 της 30.6.1975, σ. 19.ΠΑΡΑΡΤΗΜΑ I"ΠΑΡΑΡΤΗΜΑΔιπλώματα, πιστοποιητικά και άλλοι τίτλοι νοσηλευτού (γενικές φροντίδες)>ΘΕΣΗ ΠΙΝΑΚΑ>"ΠΑΡΑΡΤΗΜΑ II"ΠΑΡΑΡΤΗΜΑ AΔιπλώματα, πιστοποιητικά και άλλοι τίτλοι οδοντιατρικής>ΘΕΣΗ ΠΙΝΑΚΑ>ΠΑΡΑΡΤΗΜΑ BΔιπλώματα, πιστοποιητικά και άλλοι τίτλοι οδοντιατρικής ειδικότητας1. Ορθοδοντική>ΘΕΣΗ ΠΙΝΑΚΑ>2. Στοματική χειρουργική>ΘΕΣΗ ΠΙΝΑΚΑ>"ΠΑΡΑΡΤΗΜΑ III"ΠΑΡΑΡΤΗΜΑΔιπλώματα, πιστοποιητικά και άλλοι τίτλοι κτηνιατρικής>ΘΕΣΗ ΠΙΝΑΚΑ>"ΠΑΡΑΡΤΗΜΑ IV"ΠΑΡΑΡΤΗΜΑΔιπλώματα, πιστοποιητικά και άλλοι τίτλοι μαίας>ΘΕΣΗ ΠΙΝΑΚΑ>"ΠΑΡΑΡΤΗΜΑ V"ΠΑΡΑΡΤΗΜΑΔιπλώματα, πιστοποιητικά και άλλοι τίτλοι φαρμακευτικής>ΘΕΣΗ ΠΙΝΑΚΑ>"ΠΑΡΑΡΤΗΜΑ VI"ΠΑΡΑΡΤΗΜΑ AΔιπλώματα, πιστοποιητικά και άλλοι τίτλοι ιατρικής>ΘΕΣΗ ΠΙΝΑΚΑ>ΠΑΡΑΡΤΗΜΑ BΔιπλώματα, πιστοποιητικά και άλλοι τίτλοι ιατρικής ειδικότητας>ΘΕΣΗ ΠΙΝΑΚΑ>ΠΑΡΑΡΤΗΜΑ ΓΤίτλοι εκπαίδευσης σε ιατρική ειδικότητα>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>"ΔηλώσειςΔήλωση της ΕπιτροπήςΗ Επιτροπή υπογραμμίζει ότι θα διεξαχθούν μελέτες και θα υποβληθούν εκθέσεις και, ενδεχομένως, νομοθετικές προτάσεις με την επιφύλαξη της διάθεσης των απαιτούμενων πόρων.Δήλωση της ΕπιτροπήςΤο ζήτημα της αναγνώρισης των διπλωμάτων, πιστοποιητικών και άλλων τίτλων που έχουν αποκτηθεί εκτός Ευρωπαϊκής Ένωσης τίθεται μόνο για έναν σχετικά μικρό αριθμό υπηκόων της Κοινότητας. Πράγματι, η συνθήκη προβλέπει απλώς μια περιορισμένη νομική βάση με σκοπό την ευκολότερη αναγνώριση των διπλωμάτων, πιστοποιητικών και λοιπών τίτλων που αποκτήθηκαν από υπηκόους τρίτων χωρών.Το ζήτημα της αναγνώρισης των διαφόρων μορφών κατάρτισης που αποκτάται σε τρίτες χώρες εξετάζεται ήδη στα πλαίσια των επιτροπών των αντιπροσώπων των εθνικών αρχών, των επιφορτισμένων με την υλοποίηση της αμοιβαίας αναγνώρισης των διπλωμάτων.Το Δικαστήριο των Ευρωπαϊκών Κοινοτήτων διατύπωσε πρόσφατα νέες αρχές που πρέπει να εφαρμόζονται εν προκειμένω από τα κράτη μέλη (βλέπε απόφαση της 14.9.2000 στην υπόθεση C-238/98 Hocsman).Η Επιτροπή θα εντοπίσει τις περιπτώσεις που δεν έχουν ακόμα ρυθμιστεί και θα περιλάβει, ενδεχομένως, τις προσήκουσες λύσεις στις μελλοντικές της προτάσεις.Κοινή δήλωση Κοινοβουλίου/Συμβουλίου/ΕπιτροπήςΤο Ευρωπαϊκό Κοινοβούλιο, το Συμβούλιο και η Επιτροπή συμμερίζονται τη γνώμη σύμφωνα με την οποία προέχει να υπάρχει η ενοποιημένη μορφή, ευπρόσιτη σε όλους ανεξαιρέτως, των νομικών κειμένων που εφαρμόζονται στον τομέα της αμοιβαίας αναγνώρισης των επαγγελματικών προσόντων.Προς τον σκοπό αυτόν, ένα σημαντικό έργο κωδικοποίησης έλαβε συγκεκριμένη μορφή με την έκδοση των οδηγιών 93/16/ΕΟΚ του Συμβουλίου (ελεύθερη κυκλοφορία των ιατρών) και 1999/42/ΕΚ του Ευρωπαϊκού Κοινοβουλίου και του Συμβουλίου (τρίτο γενικό σύστημα). Εξάλλου, η Επιτροπή έθεσε στη διάθεση των χρηστών τον Οδηγό του χρήστη του γενικού συστήματος αναγνώρισης των επαγγελματικών προσόντων.Η Επιτροπή προτίθεται να συνεχίσει την προσπάθεια αυτή σε δύο χρόνους: σε μια πρώτη φάση, σκοπεύει να ενσωματώσει τις τομεακές οδηγίες σε ενιαίο πλαίσιο. Εν συνεχεία, η Επιτροπή θα εξετάσει τη δυνατότητα ενοποίησης των οδηγιών σχετικά με το γενικό σύστημα, ώστε να συνεχιστεί η απλούστευση της νομοθεσίας και να διευκολυνθεί περισσότερο η ελεύθερη παροχή υπηρεσιών, σύμφωνα με το πνεύμα των συμπερασμάτων της συνόδου κορυφής της Λισσαβώνας.Επιπλέον, η Επιτροπή θα εξετάσει την εξέλιξη της ειδικής εκπαίδευσης του γενικού παθολόγου ιατρού στα κράτη μέλη και το εύρος των προβλημάτων που προκύπτουν από τις διαφορές διάρκειας της εκπαίδευσης. Εν ανάγκη, θα υποβάλει προτάσεις περαιτέρω συντονισμού για το θέμα αυτό.Η Επιτροπή θα υποβάλει το αποτέλεσμα των εργασιών της, το αργότερο, το 2003.Το Ευρωπαϊκό Κοινοβούλιο και το Συμβούλιο σημειώνουν τις προθέσεις της Επιτροπής, η οποία θα τα ενημερώνει για την πρόοδο που επιτυγχάνεται.


Avis juridique important

|

31993L0014

Οδηγία 93/14/ΕΟΚ του Συμβουλίου της 5ης Απριλίου 1993 που αφορά την πέδηση των διτρόχων και τριτρόχων οχημάτων με κινητήρα

Επίσημη Εφημερίδα αριθ. L 121 της 15/05/1993 σ. 0001 - 0019 Φινλανδική ειδική έκδοση: Κεφάλαιο 13 τόμος 24 σ. 0057  Σουηδική ειδική έκδοση: Κεφάλαιο 13 τόμος 24 σ. 0057

ΟΔΗΓΙΑ 93/14/ΕΟΚ ΤΟΥ ΣΥΜΒΟΥΛΙΟΥ της 5ης Απριλίου 1993 που αφορά την πέδηση των διτρόχων και τριτρόχων οχημάτων με κινητήραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την οδηγία 92/61/ΕΟΚ του Συμβουλίου της 30ής Ιουνίου 1992 περί εγκρίσεως τύπου των δικύκλων ή τρικύκλων οχημάτων με κινητήρα(1) ,  την πρόταση της Επιτροπής(2) ,  Σε συνεργασία με το Ευρωπαϊκό Κοινοβούλιο(3) ,  Έχοντας υπόψη τη γνώμη της Οικονομικής και Κοινωνικής Επιτροπής(4) ,  Εκτιμώντας:  ότι είναι σκόπιμο να εγκριθούν τα μέτρα για την προοδευτική εγκαθίδρυση της εσωτερικής αγοράς κατά τη διάρκεια χρονικής περιόδου που λήγει στις 31 Δεκεμβρίου 1992- ότι η εσωτερική αγορά περιλαμβάνει ένα χώρο χωρίς εσωτερικά σύνορα, στον οποίο  εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων- ότι, σε κάθε κράτος μέλος, τα δίτροχα και τρίτροχα οχήματα πρέπει να πληρούν, όσον αφορά την πέδηση, ορισμένα τεχνικά χαρακτηριστικά που καθορίζονται από υποχρεωτικές προδιαγραφές που διαφέρουν από το ένα κράτος μέλος στο άλλο- ότι, λόγω της  ανομοιογένειάς τους, οι εν λόγω προδιαγραφές, παρεμποδίζουν τις συναλλαγές στο εσωτερικό της Κοινότητας- ότι τα εμπόδια αυτά στην εγκαθίδρυση και στη λειτουργία της εσωτερικής αγοράς μπορούν να εξαλειφθούν, εφόσον εγκριθούν οι ίδιες προδιαγραφές από όλα τα κράτη μέλη αντί των εθνικών ρυθμίσεών τους- ότη η καθιέρωση εναρμονισμένων προδιαγραφών για την πέδηση των διτρόχων και τριτρόχων οχημάτων με κινητήρα είναι απαραίτητη προκειμένου να επιτραπεί, για κάθε τύπο των εν λόγω οχημάτων, η εφαρμογή των διαδικασιών αποδοχής και έγκρισης που αποτελούν το  αντικείμενο της οδηγίας 92/61/ΕΟΚ- ότι, για να διευκολυνθεί η πρόσβαση στις αγορές των χωρών που δεν είναι μέλη της Κοινότητας, φαίνεται απαραίτητο να καθιερωθεί η ισοδυναμία μεταξύ των προδιαγραφών της παρούσας οδηγίας και των προδιαγραφών του κανονισμού αριθ. 78 της Οικονομικής  Επιτροπής για την Ευρώπη του ΟΗΕ (ΟΕΕ/ΟΗΕ),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η παρούσα οδηγία εφαρμόζεται ως προς την πέδηση σε όλα τα οχήματα με κινητήρα, όπως αυτά προσδιορίζονται στο άρθρο 1 της οδηγίας 92/61/ΕΟΚ.  Άρθρο 2  Η διαδικασία για τη χορήγησης της έγκρισης όσον αφορά την πέδηση ενός τύπου διτρόχου ή τριτρόχου οχήματος με κινητήρα και οι προϋποθέσεις για την ελεύθερη κυκλοφορία των εν λόγω οχημάτων είναι εκείνες που θεσπίζονται στα κεφάλαια ΙΙ και ΙΙΙ της  οδηγίας 92/61/ΕΟΚ, αντιστοίχως.  Άρθρο 3  Σύμφωνα με το άρθρο 11 της οδηγίας 92/61/ΕΟΚ, αναγνωρίζεται η ισοδυναμία μεταξύ των προδιαγραφών της παρούσας οδηγίας και των προδιαγραφών του κανονισμού αριθ. 78 της ΟΕΕ/ΟΗΕ (έγγρ. E/ECE/324 και E/ECE/TRANS/505 REV 1 ADD 77 της 20ής Οκτωβρίου  1988).  Οι αρχές των κρατών μελών τα οποία χορηγούν την έγκριση δέχονται τις εγκρίσεις που χορηγούνται σύμφωνα με τις προδιαγραφές του προαναφερόμενου κανονισμού αριθ. 78 καθώς και τα σήματα έγκρισης αντί των αντίστοιχων εγκρίσεων και σημάτων έγκρισης που  χορηγούνται σύμφωνα με τις προδιαγραφές της παρούσας οδηγίας.  Άρθρο 4  Η παρούσα οδηγία είναι δυνατό να τροποποιηθεί σύμφωνα με το άρθρο 13 της οδηγίας 70/156/ΕΟΚ(5)  προκειμένου:  - να ληφθούν υπόψη οι τροποποιήσεις του κανονισμού της ΟΕΕ/ΟΗΕ που αναφέρεται παραπάνω στο άρθρο 3,  - να προσαρμοσθεί το παράρτημα στην τεχνική πρόοδο.  Άρθρο 5  1.  Τα κράτη μέλη θεσπίζουν και δημοσιεύουν τις αναγκαίες διατάξεις για να συμμορφωθούν με την παρούσα οδηγία το αργότερο στις 5 Οκτωβρίου 1994. Πληροφορούν αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή εκδίδονται από το κράτη μέλη.  Από την αναφερόμενη στο πρώτο εδάφιο ημερομηνία, τα κράτη μέλη δεν μπορούν να απαγορεύουν, για λόγους σχετικούς με την πέδηση, την πρώτη θέση σε κυκλοφορία οχημάτων τα οποία συμφωνούν με την παρούσα οδηγία.  Τα κράτη μέλη εφαρμόζουν τις διατάξεις που αναφέρονται στο πρώτο εδάφιο από τις 5 Απριλίου 1995.  2.  Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 6  Η παρούσα οδηγία απευθύνεται στα κράτη μέλη.  Λουξεμβούργο, 5 Απριλίου 1993.  Για το Συμβούλιο Ο Πρόεδρος J. TROJBORG  (1) ΕΕ αριθ. L 225 της 10. 8. 1992, σ. 72.  (2) ΕΕ αριθ. C 93 της 13. 4. 1992, σ. 4.  (3) ΕΕ αριθ. C 305 της 23. 11. 1992, σ. 114, και ΕΕ αριθ. C 72 της 15. 3. 1993.  (4) ΕΕ αριθ. C 313 της 30. 11. 1992, σ. 7 (δεν έχει ακόμα δημοσιευθεί στην Επίσημη Εφημερίδα).  (5) ΕΕ αριθ. L 42 της 23. 2. 1970. σ. 1. Οδηγία όπος τροποποιήθηκε τελευταία από την οδηγία 92/53/ΕΟΚ (ΕΕ αριθ. L 225 της 10. 8. 1992, σ. 1).    ΠΑΡΑΡΤΗΜΑ  1. ΟΡΙΣΜΟΙ Για τους σκοπούς της οδηγίας, νοούνται ως:  1.1. Τύπος οχήματος όσον αφορά το σύστημα πεδήσεως Τα οχήματα που δεν παρουσιάζουν μεταξύ τους ουσιώδεις διαφορές- οι διαφορές αυτές είναι δυνατόν να αφορούν, κυρίως, τα ακόλουθα σημεία:  1.1.1. κατηγορία του οχήματος, όπως ορίζεται στο άρθρο 1 της οδηγίας- 1.1.2. μέγιστο βάρος, όπως ορίζεται στο σημείο 1.13- 1.1.3. κατανομή του βάρους στους άξονες- 1.1.4. μέγιστη ταχύτης εκ κατασκευής- 1.1.5. διάταξη πεδήσεως διαφορετικού τύπου- 1.1.6. αριθμός και διάταξη αξόνων- 1.1.7. τύπος κινητήρα- 1.1.8. αριθμός λόγων και υποπολλαπλασιασμός τους- 1.1.8α.τελικές σχέσεις- 1.1.9. διαστάσεις ελαστικών.  1.2. Σύστημα πεδήσεως Ο συνδυασμός των εξαρτημάτων, εκτός του κινητήρα, που μειώνουν ή εκμηδενίζουν προοδευτικά την ταχύτητα ενός εν κινήσει οχήματος ή το συγκρατούν ακίνητο, αν ευρίσκεται ήδη σε στάση. Οι λειτουργίες αυτές προσδιορίζονται ειδικά στο σημείο 2.1.2 κατωτέρω.  Το σύστημα αποτελείται από το όργανο χειρισμού, τη μετάδοση και την κυρίως πέδη.  1.3. Όργανο χειρισμού Το εξάρτημα το οποίο χειρίζεται απευθείας ο οδηγός, προκειμένου να δώσει στη μετάδοση της κινήσεως την αναγκαία για την πέδηση ή για τον έλεγχο της πέδησης ενέργεια. Η ενέργεια αυτή δύναται να είναι είτε η μυική ενέργεια του οδηγού, είτε άλλη πηγή  ενεργείας, ελεγχόμενη από τον οδηγό, είτε ο συνδυασμός των δύο αυτών κατηγοριών ενεργείας 1.4. Μετάδοση Ο συνδυασμός των στοιχείων που παρεμβάλλονται μεταξύ του οργάνου χειρισμού και της πέδης και τα συνδέουν κατά λειτουργικό τρόπο. Εφόσον η πέδηση εξασφαλίζεται ή υποβοηθείται από πηγή ενεργείας ανεξάρτητη του οδηγού, αλλά ελεγχόμενη από αυτόν, το απόθεμα  ενέργειας που διαθέτει η διάταξη, αποτελεί επίσης τμήμα της μεταδόσεως.  1.5. Πέδη Το όργανο στο οποίο αναπτύσσονται οι δυνάμεις οι αντιτιθέμενες στην κίνηση του οχήματος.  1.6. Συστήματα πεδήσεως διαφόρων τύπων Ως συστήματα πεδήσεως διαφόρων τύπων νοούνται τα συστήματα που παρουσιάζουν ουσιώδεις διαφορές μεταξύ τους. Οι διαφορές αυτές δύνανται να αφορούν κυρίως τα ακόλουθα σημεία:  1.6.1. συστήματα των οποίων τα στοιχεία έχουν διαφορετικά χαρακτηριστικά- 1.6.2. συστήματα στις οποίες διαφέρουν τα χαρακτηριστικά των υλικών που συνθέτουν ένα οποιοδήποτε στοιχείο ή των οποίων τα στοιχεία έχουν σχήμα ή μέγεθος διαφορετικό- 1.6.3. συστήματα των οποίων τα στοιχεία συνδυάζονται με διαφορετικό τρόπο.  1.7. Στοιχείο(-α) συστήματος πεδήσεως Ως στοιχεία συστήματος πεδήσεως νοούνται ένα η περισσότερα του ενός από τα μεμονωμένα συστατικά των οποίων το σύνολο αποτελεί το σύστημα πεδήσεως.  1.8. Σύνθετο σύστημα πεδήσεως 1.8.1. Το σύνθετο σύστημα πεδήσεως που χρησιμοποιείται στην περίπτωση των δίτροχων μοτοποδηλάτων και των μοτοσυκλετών χωρίς καλάθι, μέσω του οποίου είναι δυνατή η ενεργοποίηση τουλάχιστον δύο πεδών σε διαφορετικούς τροχούς, μέσω της επενέργειας επί ενός  οργάνου χειρισμού.  1.8.2. Ένα σύστημα πεδήσεως, χρησιμοποιούμενο στην περίπτωση των τρίτροχων μοτοποδηλάτων και των τρικύκλων για την πέδηση όλων των τροχών.  1.8.3. Ένα σύστημα πεδήσεως, χρησιμοποιούμενο στην περίπτωση των μοτοσυκλετών με καλάθι (sidecar), για την πέδηση τουλάχιστον του εμπρόσθιου και του οπίσθιου τροχού. Ως εκ τούτου, το σύστημα που επενεργεί ταυτοχρόνως στον οπίσθιο τροχό και τον τροχό του  καλαθιού θεωρείται ως οπίσθια πέδη.  1.9. Προοδευτική ρυθμυζόμενη πέδηση Η πέδηση κατά τη διάρκεια της οποίας στα πλαίσια της κανονικής λειτουργίας της διατάξεως, κατά τη σύσφιξη ή την απόσφιξη των πεδών:  1.9.1. ο οδηγός δύναται ανά πάσα στιγμή να αυξήσει ή να μειώσει τη δύναμη πεδήσεως δια της δράσεως, επί του οργάνου χειρισμού- 1.9.2. η δύναμη πεδήσεως δρα κατά την ίδια φορά με τη δράση επί του οργάνου χειρισμού (μονότονη συνάρτηση) και 1.9.3. είναι δυνατό να διενεργηθεί εύκολα μια επαρκώς λεπτή ρύθμιση της δυνάμεως πεδήσεως.  1.10. Μέγιστη ταχύτητα εκ κατασκευής Η ταχύτητα που δεν μπορεί να υπερβεί το όχημα σε επίπεδο έδαφος και χωρίς την επίδραση τυχόν εξωτερικής επενέργειας, συνυπολογιζομένων ενδεχομένως ειδικών περιορισμών στη σχεδίαση και την κατασκευή του οχήματος.  1.11. Έμφορτο όχημα Το όχημα φορτωμένο μέχρι του ορίου του "μέγιστου βάρους" του, εκτός αν ορίζεται διαφορετικά.  1.12. Κενό όχημα Το όχημα μόνο, όπως αυτό εμφανίζεται για τις δοκιμές, με τον οδηγό μόνο και το σύνολο του υλικού ή των οργάνων των απαραιτήτων για τις δοκιμές.  1.13. Μέγιστη μάζα Η δηλωθείσα από τον κατασκευαστή, μέγιστη τεχνικά επιτρεπόμενη μάζα (η μάζα αυτή μπορεί να υπερβαίνει τη μέγιστη επιτρεπόμενη μάζα που ορίζεται σε επίπεδο εθνικής διοίκησης).  1.14. Πέδη(-ες) βρεγμένη(-ες) Πέδη(-ες) βρεγμένη(-ες) νοείται εκείνη που έχει(-ουν) υποστεί την από το σημείο 1.3 του παραρτήματος 1 προβλεπομένη διαδικασία.  2. ΠΡΟΔΙΑΓΡΑΦΕΣ ΚΑΤΑΣΚΕΥΗΣ ΚΑΙ ΕΦΑΡΜΟΓΗΣ  2.1. Γενικά 2.1.1. Σύστημα πεδήσεως 2.1.1.1. Το σύστημα πεδήσεως πρέπει να έχει σχεδιασθεί, κατασκευασθεί και τοποθετηθεί κατά τέτοιο τρόπο, ώστε οι κανονικές συνθήκες χρήσεως και παρ' όλους τους κραδασμούς στους οποίους τυχόν θα υποβληθεί, το όχημα να δύναται να πληροί τις προδιαγραφές  του παρόντος παραρτήματος.  2.1.1.2. Ειδικότερα το σύστημα πεδήσεως πρέπει να έχει σχεδιασθεί, κατασκευασθεί και τοποθετηθεί κατά τρόπο ώστε να ανθίσταται στα φαινόμενα διαβρώσεως και παλαιώσεως στα οποία είναι εκτεθειμένο.  2.1.2. Λειτουργίες του συστήματος πεδήσεως Το σύστημα πεδήσεως, που καθορίζεται στο σημείο 1.2, πρέπει να πληροί τις ακόλουθες λειτουργίες:  2.1.2.1. Κυρίως πέδηση Η κυρίως πέδηση πρέπει να επιτρέπει τον έλεγχο της κινήσεως και της στάσεως του οχήματος κατά τρόπο ασφαλή, ταχύ και αποτελεσματικό, κάτω από τις οποιεσδήποτε συνθήκες ταχύτητας και φορτώσεως και ανεξάρτητα από την ανιούσα ή κατιούσα κλίση στην οποία το  όχημα ευρίσκεται. Η λειτουργία της πρέπει να είναι ρυθμιζόμενη. Ο οδηγός πρέπει να δύναται να εκτελέσει την πέδηση από τη θέση οδηγήσεως, χωρίς να αφήσει από τα χέρια του το όργανο διευθύνσεως.  2.1.2.2. Εφεδρική (έκτακτης ανάγκης) πέδηση (αν προβλέπεται) Η εφεδρική (εκτάκτης ανάγκης) πέδηση πρέπει να επιτρέπει την ακινητοποίηση του οχήματος σε εύλογη απόσταση, σε περίπτωση βλάβης της κύριας πεδήσεως. Η ενέργειά της πρέπει να είναι ρυθμιζόμενη. Ο οδηγός πρέπει να δύναται να την εκτελέσει από τη θέση  οδηγήσεώς του, διατηρών τον έλεγχο του οργάνου διευθύνσεως με το ένα χέρι τουλάχιστον. Για τους σκοπούς των προδιαγραφών αυτών, γίνεται δεκτό ότι δεν δύναται να υπάρξουν ταυτόχρονα περισσότερες από μία βλάβες της κυρίως πεδήσεως.  2.1.2.3. Πέδηση σταθμεύσεως (αν προβλέπεται) Η πέδηση σταθμεύσεως πρέπει να επιτρέπει τη συγκράτηση του οχήματος ακινήτου σε μία ανιούσα ή κατιούσα κλίση, ακόμη και σε απουσία του οδηγού, ενώ τα ενεργά στοιχεία παραμένουν στην περίπτωση αυτή σε θέση συσφίξεως διαμέσου μιας διατάξεως καθαρά  μηχανικού σύστηματος. Ο οδηγός πρέπει να δύναται να εκτελέσει την πέδηση αυτή από τη θέση οδηγήσεως.  2.2. Χαρακτηριστικά των συστημάτων πεδήσεως 2.2.1. Τα δίτροχα μοτοποδήλατα ή οι μοτοσυκλέτες, χωρίς καλάθι, πρέπει να είναι εφοδιασμένα με δύο συστήματα, κυρίως πέδησης, των οποίων τα όργανα χειρισμού και οι μεταδόσεις είναι ανεξάρτητα και από τις οποίες το ένα θα πρέπει να επενεργεί στον πρόσθιο  τροχό τουλάχιστον, ενώ το άλλο θα πρέπει να επενεργεί στον οπίσθιο τροχό τουλάχιστον.  2.2.1.1. Τα δύο συστήματα κύριας πεδήσεως είναι δυνατό να διαθέτουν μία κοινή πέδη στο μέτρο που η βλάβη του ενός δεν έχει επίδραση στο άλλο. Ορισμένα εξαρτήματα, όπως η πέδη αυτή καθαυτή, οι κύλινδροι των πεδών και τα έμβολά τους (πλην των  παρεμβλημάτων), οι ωστήριες ράβδοι και τα σύνολα των εκκέντρων των πεδών δεν θεωρούνται σαν υποκείμενα σε θραύση, αν οι διαστάσεις τους είναι επαρκείς, η προσπέλασή τους επαρκώς εύκολη για τις εργασίες συντήρησης και αν περιλαμβάνουν επαρκή  χαρακτηριστικά ασφαλείας.  2.2.1.2. Το φρένο στάθμευσης δεν είναι υποχρεωτικό.  2.2.2. Οι μοτοσυκλέτες με καλάθι πρέπει να φέρουν συστήματα πεδήσεως που θα ήταν απαραίτητα και αν δεν είχαν καλάθι. Αν τα συστήματα αυτά κατά τις δοκιμές του οχήματος με καλάθι, έχουν τη δέουσα αποτελεσματικότητα δεν απαιτείται πέδη στον τροχό του  καλαθιού- το σύστημα πεδήσεως στάθμευσης δεν είναι υποχρεωτικό.  2.2.3. Τα μοτοποδήλατα με τρεις τροχούς και τα τρίκυκλα, πρέπει να είναι εφοδιασμένα:  2.2.3.1. είτε με δύο συγχρόνως επενεργούντα σε όλους τους τροχούς ανεξάρτητα συστήματα κυρίως πεδήσεως- 2.2.3.2. είτε με ένα επενεργούν σε όλους τους τροχούς σύστημα, κυρίως πεδήσεως και ένα σύστημα εφεδρικής (έκτακτης ανάγκης) πεδήσεως, το οποίο μπορεί να είναι η πέδη σταθμεύσεως.  2.2.4.3.3. Επιπλέον, τα τρίκυκλα πρέπει να είναι εφοδιασμένα με ένα σύστημα πέδης σταθμεύσεως επενεργούν στον (στους) τροχό(-ούς) ενός τουλάχιστον άξονος. Το σύστημα πέδης σταθμεύσεως που δύναται να είναι μία από τις διατάξεις τις προβλεπόμενες στο  σημείο 2.2.3.1 ανωτέρω, θα πρέπει να είναι ανεξάρτητο από το επενεργούν στον (στους) άλλο(-ους) άξονα(-ες).  2.2.4. Κάθε τρίκυκλο πρέπει να είναι εφοδιασμένο:  2.2.4.1 με ένα σύστημα κυρίως πεδήσεως με χειρισμό με το πόδι επενεργούν σε όλους του τροχούς, και ένα σύστημα εφεδρικής πεδήσεως, το οποίο μπορεί να είναι η πέδηση σταθμεύσεως, και 2.2.4.2 με ένα σύστημα πέδης σταθμεύσεως επενεργούν στους τροχούς ενός τουλάχιστον άξονος. Το σύστημα πέδης σταθμεύσεως πρέπει να είναι ανεξάρτητο από το σύστημα κυρίως πεδήσεως.  2.2.5. Το συστήματα πεδήσεως πρέπει να επενεργούν σε επιφάνειες, πεδήσεως, προσαρμοσμένες στους τροχούς με μόνιμο και άκαμπτο τρόπο, ή μέσω εξαρτημάτων μη υποκείμενων σε βλάβες.  2.2.6. Τα εξαρτήματα των συστημάτων πεδήσεως πρέπει να είναι συναρμολογημένα κατά τρόπον που να αποφεύγεται βλάβη του συστήματος κατά την κανονική χρήση της.  2.2.7 Τα συστήματα πεδήσεως, πρέπει να λειτουργούν κανονικά, όταν έχουν λιπανθεί και ρυθμιστεί σωστά.  2.2.7.1. Η φθορά των πεδών, πρέπει να αντισταθμίζεται εύκολα από ένα σύστημα ρύθμισης χειροκίνητο ή αυτόματο. Η ρύθμιση των πεδών θα πρέπει να είναι τέτοια ώστε, μέχρις ορισμένου βαθμού φθοράς των επενδύσεων να μην μειώνεται η αποτελεσματικότητα της  πεδήσεως.  2.2.7.2. Το όργανο χειρισμού και τα στοιχεία της μεταδόσεως και των πεδών, πρέπει να διαθέτουν περιθώριο διαδρομής τέτοιο ώστε, μετά από θέρμανση των πεδών ή μετά από ορισμένο βαθμό φθοράς των επενδύσεων, η αποτελεσματικότητα πεδήσεως να εξασφαλίζεται  χωρίς ανάγκη αμέσου ρυθμίσεως.  2.2.7.3. Μετά από κανονική ρύθμιση τα στοιχεία του συστήματος πεδήσεως δεν πρέπει κατά την ενεργοποίησή του, να έρχονται σε επαφή με τμήματα άλλα από τα προβλεπόμενα σχετικά.  2.2.8. Στην περίπτωση συστήματων πεδήσεως με υδραυλική μετάδοση τα δοχεία, τα περιέχοντα το σχετικό υγρό, πρέπει να είναι σχεδιασμένα και κατασκευασμένα κατά τρόπο που να είναι ευχερής ο έλεγχος της στάθμης του υγρού.  Η διάταξη αυτή δεν εφαρμόζεται στα μοτοποδήλατα των οποίων η μέγιστη ταχύτητα δεν υπερβαίνει τα 25 km/h.  Προσάρτημα 1  Δοκιμές και επιδόσεις πεδήσεως 1. ΔΟΚΙΜΕΣ ΠΕΔΗΣΕΩΣ 1.1. Γενικά 1.1.1. Η προδιαγραφόμενη αποτελεσματικότητα για τα συστήματα πεδήσεως βασίζεται στην απόσταση πεδήσεως. Η αποτελεσματικότητα ενός συστήματος πεδήσεως υπολογίζεται είτε αφού μετρηθεί η απόσταση αναγομένη στην αρχική ταχύτητα, είτε με το χρόνο απόκρισης  της διάταξης και τη μέση πλήρως ανεπτυγμένη επιβράδυνση.  1.1.2. Η απόσταση πεδήσεως είναι η καλυπτόμενη απόσταση από το όχημα από τη στιγμή κατά την οποία ο οδηγός δρα επί του οργάνου χειρισμού του συστήματος έως τη στιγμή κατά την οποία το όχημα σταματά. Η αρχική ταχύτητα είναι η ταχύτητα τη στιγμή κατά την  οποία ο οδηγός αρχίζει να δρα επί του οργάνου χειρισμού του συστήματος. Στους αναφερομένους κατωτέρω τύπους, για τον υπολογισμό της αποτελεσματικότητας των πεδών, τα σύμβολα έχουν τις ακόλουθες σημασίες:  V = αρχική ταχύτητα που εκφράζεται σε (km/h) και S = απόσταση πεδήσεως που εκφράζεται σε μέτρα (m).  1.1.3. Για την έγκριση τύπου, η αποτελεσματικότητα πεδήσεως υπολογίζεται κατά τις δοκιμές επί οδού. Αυτές οι δοκιμές πρέπει να πραγματοποιούνται με τις ακόλουθες συνθήκες:  1.1.3.1. το όχημα πρέπει να ευρίσκεται στις υποδεικνυόμενες για κάθε τύπο δοκιμής συνθήκες μάζας. Οι συνθήκες αυτές πρέπει να αναφέρονται στο πρακτικό της δοκιμής- 1.1.3.2. οι δοκιμές γίνονται σύμφωνα με τις υποδεικνυόμενες για κάθε τύπο δοκιμής ταχύτητες και διαδικασίες. Αν η μέγιστη ταχύτητα του οχήματος δεν είναι σύμφωνη με την προδιαγραφόμενη για μία δοκιμή, οι δοκιμές πρέπει να γίνονται σύμφωνα με τις λοιπές  προβλεπόμενες ειδικές διαδικασίες- 1.1.3.3. η προδιαγραφόμενη αποτελεσματικότητα πρέπει να επιτυγχάνεται χωρίς εμπλοκή του (των) τροχού(-ών), χωρίς το όχημα να παρεκκλίνει της τροχιάς και χωρίς ανωμάλους κραδασμούς- 1.1.3.4. κατά τις δοκιμές, η δύναμη που εφαρμόζεται στο όργανο χειρισμού προκειμένου να επιτευχθεί η προδιαγραφομένη επίδοση, δεν πρέπει να υπερβαίνει τη μέγιστη, για κάθε κατηγορία οχήματος, οριζομένη τιμή.  1.1.4. Συνθήκες δοκιμής 1.1.4.1. Οι δοκιμές της κυρίως πέδης, πρέπει να γίνονται με τις ακόλουθες συνθήκες:  1.1.4.1.1. κατά την έναρξη της δοκιμής ή της σειράς των δοκιμών, τα ελαστικά πρέπει να είναι ψυχρά στην προδιαγραφόμενη πίεση για το πραγματικώς φερόμενο φορτίο από τους τροχούς σε συνθήκες στάσης- 1.1.4.1.2. κατά τις δοκιμές με φορτίο, το βάρος πρέπει να είναι κατανεμημένο στο όχημα, σύμφωνα με τις προδιαγραφές του κατασκευαστή- 1.1.4.1.3. κατά τις δοκιμές τύπου 0, οι πέδες πρέπει να είναι σε ψυχρή κατάσταση. Μία πέδη θεωρείται ότι είναι σε ψυχρή κατάσταση όταν η θερμοκρασία, που μετράται στο δίσκο ή στο εξωτερικό του τυμπάνου, είναι μικρότερη των 100 oC- 1.1.4.1.4. ο οδηγός πρέπει να είναι καθισμένος κανονικά στη θέση του καθόλη τη διάρκεια της δοκιμής- 1.1.4.1.5. η περιοχή όπου εκτελείται η δοκιμή πρέπει να είναι επίπεδη, στεγνή και να εμφανίζει καλή πρόσφυση- 1.1.4.1.6. οι δοκιμές πρέπει να εκτελούνται με συνθήκες έλλειψης ανέμου που θα μπορούσε να επηρεάσει τα αποτελέσματα.  1.2. Δοκιμή τύπου 0 (δοκιμή επιδόσεων με κρύες πέδες) 1.2.1. Γενικότητες 1.2.1.1. Οι αφορώσες την αποτελεσματικότητα της κυρίως πέδης προδιαγραφές, πρέπει να είναι οι προβλεπόμενες για κάθε κατηγορία οχήματος.  1.2.2. Δοκιμή τύπου 0 με τον κινητήρα σε αποσύμπλεξη 1.2.2.1. Η δοκιμή εκτελείται στην ενδεικνυόμενη για κάθε κατηγορία οχήματος ταχύτητα. Για τους αριθμούς που δίδονται για το αντικείμενο αυτό, μία σχετική ανοχή, είναι αποδεκτή.  Στην περίπτωση οχημάτων στα οποία η σύσφιξη των δύο κυρίων πεδών, μπορεί να γίνει χωριστά, οι δοκιμές των αντίστοιχων συστημάτων, πρέπει να γίνουν για την καθεμία χωριστά. Τα συστήματα πέδησης κάθε κατηγορίας οχήματος πρέπει να εξασφαλίζουν την ελάχιστη  αποτελεσματικότητα.  1.2.2.1.1. Αν το όχημα είναι εφοδιασμένο με χειροκίνητο κιβώτιο ταχυτήτων ή με αυτόματη μετάδοση, μέσω αποσυμπλεκόμενου κιβωτίου ταχυτήτων, οι δοκιμές πρέπει να γίνονται με το κιβώτιο ταχυτήτων εκτός λειτουργίας ή/και ο κινητήρας να είναι  αποσυνδεδεμένος από το σύστημα μετάδοσης μέσω ενός συμπλέκτη ή άλλου μέσου.  1.2.2.1.2. Αν το όχημα είναι εφοδιασμένο με άλλου τύπου αυτόματη μετάδοση κίνησης, οι δοκιμές πρέπει να γίνουν υπό κανονικές συνθήκες λειτουργίας.  1.2.3. Δοκιμή τύπου 0 με τον κινητήρα σε σύμπλεξη για μοτοσυκλέτες με ή χωρίς καλάθι και τρίκυκλα.  1.2.3.1. Οι δοκιμές γίνονται με το όχημα κενό σε διάφορες ταχύτητες, της κατώτερης ταχύτητας ίσης με το 30 % της μεγίστης ταχύτητας του οχήματος, και της ανώτατης αντιστοιχούσης στο 80 % της μέγιστης ταχύτητας του οχήματος, η οποία δεν πρέπει πάντως να  είναι ανώτερη των 160 km/h.  Οι μετρηθείσες τιμές αποτελεσματικότητας όπως και η συμπεριφορά του οχήματος θα αναφέρονται στο πρακτικό δοκιμής. Στην περίπτωση που είναι δυνατή η κεχωρισμένη σύσφιξη δύο ανεξάρτητων συστημάτων πεδήσεως, τα συστήματα πρέπει να δοκιμάζονται από κοινού  και συγχρόνως με το όχημα κενό.  1.2.4. Δοκιμή τύπου 0 με κινητήρα σε αποσύμπλεξη και πέδες βρεγμένες 1.2.4.1. Η δοκιμή αυτή (με εξαίρεση την παρέκκλιση του σημείου 1.3.1) προορίζεται για τα μοτοποδήλατα και τις μοτοσυκλέτες. Είναι ταυτόσημη με τη δοκιμή τύπου 0 με τον κινητήρα σε αποσύμπλεξη, με επιπλέον τη συμφωνία της με τις αφορώσες τον καταιωνισμό  των πεδών προδιαγραφές, που αναφέρονται στο σημείο 1.3 του παρόντος προσαρτήματος.  1.3. Ειδικές προδιαγραφές που αφορούν τις δοκιμές με πέδες βρεγμένες 1.3.1. Πέδες προστατευμένες: αν οι πέδες είναι κλασικού τύπου με τύμπανο ή πλήρως προστατευόμενου τύπου, η υποβολή τους στον τύπο δοκιμής 0, δεν είναι αναγκαία, δεδομένου ότι ο τύπος αυτός πέδης δεν είναι δυνατόν να βραχεί υπό κανονικές συνθήκες  χρησιμοποίησής της.  1.3.2. Οι δοκιμές που αφορούν βρεγμένες πέδες πρέπει να γίνονται υπό τις ίδιες συνθήκες που γίνονται και οι δοκιμές που αφορούν πέδες στεγνές. Το σύστημα πεδήσεως δεν πρέπει να υφίσταται τροποποιήσεις άλλες από εκείνες που είναι αναγκαίες για την  εγκατάσταση του υλικού διαβροχής των πεδών.  1.3.3. Κατά τη διάρκεια κάθε δοκιμής, οι πέδες πρέπει να υφίστανται διαβροχή της τάξεως των 15 λίτρων ανά ώρα. Στην περίπτωση που ένας τροχός διαθέτει δύο δίσκους πεδήσεως, ο καθένας θεωρείται ως ιδιαίτερη πέδη.  1.3.4. Προκειμένου για δίσκους πεδών χωρίς προστασία ή προστατευμένους κατά ένα μέρος τους, η προδιαγραφόμενη ποσότητα νερού πρέπει να εκτοξεύεται κατά τέτοιο τρόπο στον κινούμενο δίσκο ώστε να γίνεται ισοκατανομή του, στην (στις) επιφάνεια(-ες) τριβής  του δίσκου με το (τα) πλακίδιο(-α) τριβής (τακάκια).  1.3.4.1. Προκειμένου για δίσκους πεδών που δεν προστατεύονται στο σύνολό τους, το νερό πρέπει να εκτοξεύεται στην (στις) επιφάνεια(-ες) πεδήσεως του δίσκου υπό γωνία 45o πριν από το σημείο που εφαρμόζει(-ουν) το (τα) πλακίδιο(-α).  1.3.4.2. Προκειμένου για δίσκους πεδών προστατευμένους κατά ένα μέρος τους, ο καταιωνισμός πρέπει να γίνεται στην (στις) επιφάνεια(-ες) του δίσκου(-ων) σε γωνία 45o πριν από το προστατευτικό κάλυμμα ή διάφραγμα.  1.3.4.3. Ο καταιωνισμός της (των) επιφανείας(-ών) πεδήσεως του (των) δίσκου(-ων), πρέπει να γίνεται υπό τη μορφή συνεχούς στήλης καθέτως επί της επιφανείας του δίσκου, μέσω ρυθμιζόμενων εκτοξευτήρων τοποθετημένων σε αντιστοιχία με το πρώτο εσωτερικό  τρίτο της επιφανείας τριβής του δίσκου με το (τα) πλακίδιο(-α) (βλέπε σχήμα 1).  1.3.5. Προκειμένου για τους πλήρως προστατευμένους δίσκους πέδης και αν τα αναφερόμενα στο σημείο 1.3.1 δεν είναι εφαρμόσιμα, ο καταιωνισμός πρέπει να γίνεται από αμφότερες τις πλευρές του καλύμματος ή του κάρτερ, σε σημείο που να συμφωνεί με τις  προδιαγραφές των σημείων 1.3.4.1 και 1.3.4.3 του παρόντος προσαρτήματος. Αν η στήλη του νερού συμπίπτει με μία οπή εξαερισμού ή επίσκεψης, ο καταιωνισμός πρέπει στην περίπτωση αυτή να στοχεύει σε σημείο ευρισκόμενο κατά ένα τέταρτο της στροφής έμπροσθεν  από το άνω άνοιγμα.  1.3.6. Όσον αφορά τις περιστάσεις, όπου σε σχέση με τα σημεία 1.3.3 και 1.3.4, δεν είναι δυνατός ο καταιωνισμός κατά τους στα σημεία αυτά περιγραφόμενους τρόπους, λόγω της γειτνίασης ενός μόνιμου στοιχείου του οχήματος, η εκτόξευση του νερού πρέπει να  γίνεται στο πρώτο σημείο όπου είναι δυνατός συνεχής καταιωνισμός, υπό γωνία άνω των 45o ως προς τα πλακίδια.  1.3.7. Προκειμένου για πέδες με τύμπανο και αν οι συνθήκες του σημείου 1.3.1 δεν είναι εφαρμόσιμες, η προδιαγεγραμμένη ποσότητα νερού εκτοξεύεται επίσης και από τις δύο πλευρές. (Δηλαδή τόσο στην σταθερή βάση όσο και σ' αυτό καθαυτό το τύμπανο) μέσω  ενός εκτοξευτήρος τοποθετημένου στο ύψος του πρώτου τρίτου της ακτίνας του τυμπάνου.  1.3.8. Υπό την επιφύλαξη του σημείου 1.3.7 και της προδιαγραφής σύμφωνα με την οποία κανείς εκτοξευτήρας δεν πρέπει να βρίσκεται σε γωνία μικρότερη από 15o ή απέναντι σε μια οπή εξαερισμού ή οπή επισκέψεως της σταθερής βάσης, η εγκατάσταση καταιωνισμού  των τυμπάνων και πεδών πρέπει να είναι τοποθετημένη με τρόπο ώστε να είναι δυνατή η υπό τις καλύτερες δυνατές συνθήκες αδιάκοπη εκτόξευση νερού.  1.3.9. Προκειμένου να εξασφαλισθεί η ορθή διαβροχή του (των) πεδών, το όχημα πρέπει αμέσως πριν από την έναρξη της σειράς των δοκιμών να οδηγείται:  - ενώ το σύστημα καταιωνισμού βρίσκεται υπό συνεχή λειτουργία, όπως περιγράφεται στο παρόν παράρτημα,  - στη σύμφωνη με τις προδιαγραφές ταχύτητα πορείας,  - χωρίς να λειτουργήσει η (οι) υπό δοκιμήν πέδη(-ες),  - επί διάστημα 500 τουλάχιστον μέτρων μέχρι του σημείου όπου προβλέπεται η πραγματοποίηση της δοκιμής.  1.3.10 Όσον αφορά τις πέδες οι οποίες ενεργούν επί του σώτρου (ζάντας) του τροχού, όπως αυτά που τοποθετούνται σε ορισμένα μοτοποδήλατα με μεγίστη ταχύτητα η οποία δεν υπερβαίνει τα 25 km/h, το νερό πρέπει να εκτοξεύεται επί του σώτρου του τροχού όπως  φαίνεται στο σχήμα 2.  Σχήμα 1 Μέθοδος διαβροχής για πέδες με δίσκους   Σχήμα 2 Μέθοδος διαβροχής για πέδες που επενεργούν επι του σώτρου (ζάντας)  1.4. Δοκιμή τύπου Ι (δοκιμή απώλειας αποτελεσματικότητας) 1.4.1. Ειδικές διατάξεις 1.4.1.1. Η δοκιμή της πέδης των τρικύκλων και των μοτοσυκλετών (με ή χωρίς καλάθι) πρέπει να γίνεται μέσω της πραγματοποίησης ενός αριθμού διαδοχικών πεδήσεων με το όχημα φορτωμένο, σύμφωνα με τις ακόλουθες διαδικασίες. Προκειμένου για τα οχήματα με  συνδυασμένο σύστημα πέδησης είναι αρκετή η υποβολή του συστήματος αυτού κύριας πέδης στη δοκιμή τύπου Ι.  1.4.1.2. Η δοκιμή τύπου Ι πραγματοποιείται σε τρεις φάσεις.  1.4.1.2.1. Μία και μόνη δοκιμή τύπου 0 πραγματοποιούμενη σύμφωνα με τις προδιαγραφές των σημείων 2.1.2 ή 2.2.3.1 του παρόντος προσαρτήματος.  1.4.1.2.2. Μια σειρά δέκα διαδοχικών πεδήσεων, σύμφωνα με τις προδιαγραφές του σημείου 1.4.2.  1.4.1.2.3. Μία δοκιμή τύπου 0, διεξαγομένη το συντομότερο δυνατό μετά την ολοκλήρωση της δοκιμής του σημείου 1.4.1.2.2, και, εν πάση περιπτώσει, κατά το αμέσως επόμενο λεπτό, και υπό συνθήκες ίδιες με αυτές που χρησιμοποιούνται για τη δοκιμή του σημείου  1.4.1.2.1 και ειδικότερα μέσω της άσκησης μιας όσον το δυνατόν σταθερότερης δύναμης στο όργανο χειρισμού της οποίας η μέση τιμή δεν υπερβαίνει τη μέση πραγματικά χρησιμοποιούμενη δύναμη στη δοκιμή του εν λόγω σημείου.  1.4.2. Συνθήκες δοκιμής 1.4.2.1. Τόσο το όχημα όσο και η (οι) υπό δοκιμήν πέδη(-ες), πρέπει να είναι στεγνά, ενώ η (οι) πέδη(-ες) πρέπει να είναι ψυχρή(-ές) ( 100 oC).  1.4.2.2. Η αρχική ταχύτητα της δοκιμής πρέπει να είναι:  1.4.2.2.1. προκειμένου για τη δοκιμή της (των) προσθίας(-ων) πέδης(-ών), το όχημα κινείται με τη μικρότερη από τις ακόλουθες δύο ταχύτητες: 70 % της ανώτατης ταχύτητας του οχήματος ή 100 km/h- 1.4.2.2.2. προκειμένου για τη δοκιμή της (των) οπίσθιας(-ων) πέδης(-ών), το όχημα κινείται με τη μικρότερη από τις ακόλουθες δύο ταχύτητες: 70 % της ανώτατης ταχύτητας του οχήματος ή 80 km/h- 1.4.2.2.3. προκειμένου για δοκιμή συνθέτου συστήματος πέδησης, το όχημα κινείται με τη μικρότερη από τις ακόλουθες δύο ταχύτητες: 70 % της μέγιστης ταχύτητας του οχήματος ή 100 km/h.  1.4.2.3. Η απόσταση μεταξύ δύο διαδοχικών πεδήσεων πρέπει να είναι 1 000 μέτρα.  1.4.2.4. Το κιβώτιο ταχυτήτων ή/και ο συμπλέκτης πρέπει να χρησιμοποιηθούν ως ακολούθως:  1.4.2.4.1. αν το όχημα είναι εφοδιασμένο με χειροκίνητο κιβώτιο ταχυτήτων ή με αυτόματο με αποσυμπλεκόμενο κιβώτιο ταχυτήτων, γίνεται εμπλοκή της πιο υψηλής σχέσης, προκειμένου να επιτευχθεί η προβλεπόμενη για τη δοκιμή ταχύτητα.  Αν η ταχύτητα του οχήματος μειωθεί κάτω του 50 % της αρχικής ταχύτητας δοκιμής, ο κινητήρας πρέπει να είναι σε αποσύμπλεξη.  1.4.2.4.2. Αν το όχημα είναι εφοδιασμένο με εντελώς αυτόματη μετάδοση γίνεται, κατά τη διάρκεια των πεδήσεων, εμπλοκή της πιο υψηλής σχέσης, προκειμένου να επιτευχθεί η προβλεπόμενη για τη δοκιμή ταχύτητα.  Για την προσέγγιση, πρέπει να χρησιμοποιείται η σχέση που ανταποκρίνεται στην αρχική ταχύτητα δοκιμής.  1.4.2.5. Μετά από κάθε πέδηση, το όχημα πρέπει να επιταχύνει αμέσως, προκειμένου να επιτύχει την προβλεπόμενη για τη δοκιμή ταχύτητα και να διατηρηθεί σ' αυτήν μέχρι την αρχή της επόμενης πέδησης. Εάν κριθεί αναγκαίο το όχημα πραγματοποιεί στροφή επί  της πίστας δοκιμών πριν από την επιτάχυνση.  1.4.2.6. Η εφαρμοζόμενη στο όργανο χειρισμού δύναμη ρυθμίζεται κατά τρόπο ώστε να επιτευχθεί η μικρότερη από τις ακόλουθες δύο τιμές επιβράδυνσης:  Μέση επιβράδυνση 3 m/sec2 ή η μέγιστη επιβράδυνση που είναι δυνατό να επιτευχθεί κατά την πρώτη πέδηση με τη συγκεκριμένη πέδη: η δύναμη αυτή πρέπει να τηρηθεί σταθερή κατά τη διάρκεια του συνόλου των πεδήσεων των οποίων οι προδιαγραφές αναφέρονται στο  σημείο 1.4.1.2.2.  1.4.3. Παραμένουσα απόδοση 1.4.3.1. Κατά το τέλος της δοκιμής τύπου Ι, γίνεται η μέτρηση της παραμένουσας απόδοσης της κυρίως πέδης, η οποία μετράται κάτω από τις ίδιες συνθήκες (ιδιαίτερα μέσω της άσκησης επί του οργάνου χειρισμού, δύναμης σταθερής κατά το δυνατό, της οποίας η  μέση τιμή δεν είναι ανώτερη από τη μέση της ασκηθείσας δύναμης) με εκείνες της δοκιμής 0 με τον κινητήρα σε εμπλοκή (ενώ επιτρέπονται διαφορές θερμοκρασίας).  1.4.3.2. Η παραμένουσα απόδοση δεν επιτρέπεται να είναι:  1.4.3.2.1. κατώτερη του 60 % της επιτευχθείσης κατά τη διάρκεια των δοκιμών τύπου 0 επιβράδυνσης αν ο χαρακτηρισμός της γίνεται μέσω της έννοιας της επιβράδυνσης ή 1.4.3.2.2. ανώτερη από την απόσταση ακινητοποίησης, σύμφωνα με τον ακόλουθο τύπο, αν για το χαρακτηρισμό της χρησιμοποιείται η μέθοδος αυτή:   στην οποία:  S1 = η απόσταση ακινητοποίησης, η επιτευχθείσα κατά τη διάρκεια της δοκιμής τύπου 0 S2 = η απόσταση ακινητοποίησης, που καταχωρήθηκε κατά τη διάρκεια της δοκιμής παραμένουσας αποτελεσματικότητας a = 0,1 V = η κατά την έναρξη της πεδήσεως ταχύτητα, σύμφωνα με τον υφιστάμενο ορισμό στο σημείο 2.1.1 ή 2.2.2, του παρόντος προσαρτήματος.  2. ΑΠΟΔΟΣΗ ΤΩΝ ΣΥΣΤΗΜΑΤΩΝ ΠΕΔΗΣΕΩΣ 2.1. Προδιαγραφές που αφορούν τις δοκιμές οχημάτων των οποίων τα συστήματα πεδήσεως επενεργούν μόνον επί του (των) τροχού(-ών) του προσθίου ή του οπίσθιου άξονος μόνο.  2.1.1. Ταχύτητα δοκιμής V = 40 km/h (1) για τα μοτοποδήλατα Ταχύτητα δοκιμής V = 60 km/h (1) για τις μοτοσυκλέτες.  2.1.2. Αποτελεσματικότητα πέδησης με το όχημα φορτωμένο.  2.1.2.1. Προκειμένου για τη δοκιμή της παραμένουσας απόδοσης του τύπου Ι (μοτοσυκλέτες με ή χωρίς καλάθι) πρέπει να αναφέρονται στο πρακτικό οι επιτευχθείσες ως προς την απόσταση ακινητοποιήσεως, τιμές μέσης επιβράδυνσης και ασκηθείσας επί του οργάνου  χειρισμού δύναμης.  2.1.2.2. Πέδηση με την πρόσθια πέδη μόνο  /* ΠΙΝΑΚΕΣ: δείτε Ε.Ε. */ 2.1.2.3. Πέδηση με την οπίσθια πέδη μόνο  /* ΠΙΝΑΚΕΣ: δείτε Ε.Ε. */ 2.1.3.1. Δεν είναι υποχρεωτική η εκτέλεση δοκιμής με μόνο τον οδηγό, αν μπορεί να αποδειχθεί αριθμητικά ότι η κατανομή βάρους μεταξύ των εφοδιασμένων με πέδες τροχών είναι τέτοια ώστε, καθε μία από τις διατάξεις πεδήσεως επιτρέπει μια μέση επιβράδυνση  τουλάχιστον της τάξεως των 2,5 m/s2 ή .  2.2. Προϋποθέσεις για τη δοκιμή οχημάτων των οποίων (τουλάχιστον) ένα από τα συστήματα πεδήσεως είναι σύνθετο.  2.2.1. Κατά τη δοκιμή για την παραμένουσα απόδοση, προκειμένου για τον τύπο Ι (μοτοσυκλέτες και τρίκυκλα) πρέπει να καταχωρούνται στο πρακτικό της δοκιμής οι τιμές αποτελεσματικότητας όσον αφορά την απόσταση ακινητοποιήσεως, τη μέση επιβράδυνση και την  ασκηθείσα στο όργανο χειρισμού δύναμη.  2.2.2. Ταχύτητα δοκιμής V = 40 km/h (1) για τα μοτοποδήλατα Ταχύτητα δοκιμής V = 60 km/h (1) για τις μοτοσυκλέτες και τα τρίκυκλα.  2.2.3. Το όχημα δοκιμάζεται κενό και φορτωμένο.  2.2.3.1. Πέδηση με το συνδυασμένο σύστημα αποκλειστικά  /* ΠΙΝΑΚΕΣ: δείτε Ε.Ε. */ 2.2.3.2. Κατά την πέδηση με τη δεύτερη διάταξη κύριας πεδήσεως ή την εφεδρική διάταξη πεδήσεως (έκτακτης ανάγκης) και για όλες τις κατηγορίες:  η απόσταση πεδήσεως πρέπει να είναι η ακόλουθη:   (μέση επιβράδυνση 2,5 m/s2).  2.3. Απόδοση της πέδης σταθμεύσεως (αν υπάρχει) 2.3.1. Η πέδη σταθμεύσεως έστω και σε συνδυασμό με ένα από τα άλλα συστήματα πεδήσεως, πρέπει να επιτρέπει την ακινητοποίηση του οχήματος φορτωμένου σε κατωφέρεια κλίσης 18 %.  2.4. Προϋποθέσεις σχετικά με τις δυνάμεις που ασκούνται στα όργανα χειρισμού:  2.4.1. Δύναμη ασκούμενη επί της κύριας πέδης χειρισμός με το χέρι  200 Ν χειρισμός με το πόδι  350 Ν (μοτοποδήλατα και μοτοσυκλέτες) χειρισμός με το πόδι  500 Ν (τρίκυκλα)2.4.2 Δύναμη ασκούμενη επί του φρένου σταθμεύσεως (αν υπάρχει) χειρισμός με το χέρι  400 Ν χειρισμός με το πόδι  500 Ν 2.4.3. Προκειμένου για τους χειροκίνητους μοχλούς, θεωρείται ότι η δύναμη ασκείται σε απόσταση 50 mm από το άκρο του μοχλού.  2.5. Απαιτούμενες τιμές απόδοσης (μέγιστες και ελάχιστες) με πέδες βρεγμένες 2.5.1. Με ίση δύναμη ελέγχου ασκούμενη κατά την ίδια χρονική περίοδο επί του μοχλού χειρισμού, οι μέσες επιβραδύνσεις με τις πέδες βρεγμένες, πρέπει να είναι τουλάχιστον, ίσες προς το 60 %(1)  εκείνων που επιτυγχάνονται με τις πέδες στεγνές, μεταξύ 0,5  και 1,0 sec από τη λειτουργία της πέδης.  2.5.2. Η χρησιμοποιούμενη δύναμη χειρισμού, πρέπει να εφαρμόζεται με τον ταχύτερο δυνατό τρόπο και να ισούται με αντίστοιχη μέση επιβράδυνση της τάξεως του 2,5 m/s2, με τις πέδες στεγνές.  2.5.3. Η επιβράδυνση κατά τη διάρκεια της δοκιμής με βρεγμένες πέδες, δεν πρέπει σε καμία περίπτωση να υπερβαίνει το 120 % της αντίστοιχης τιμής με τις πέδες στεγνές.  1 Για τα μοτοποδήλατα των οποίων η μέγιστη ταχύτητα δεν υπερβαίνει τα 25 km/h, η τιμή αυτή είναι 40 %.  Προσάρτημα 2  Απαιτήσεις για τα δίτροχα, μοτοποδήλατα, στις μοτοσυκλέτες χωρίς καλάθι και στα τρίκυκλα με συστήματα αποφυγής του μπλοκαρίσματος των τροχών 1. ΓΕΝΙΚΕΣ ΠΑΡΑΤΗΡΗΣΕΙΣ 1.1. Στόχος των διατάξεων αυτών είναι ο προσδιορισμός των ελάχιστων επιδόσεων, όσον αφορά τα συστήματα πεδήσεως που περιλαμβάνουν διάταξη αποφυγής του μπλοκαρίσματος και με τα οποία είναι εφοδιασμένα τα δίτροχα μοτοποδήλατα, οι μοτοσυκλέτες χωρίς καλάθι  και τα τρίκυκλα. Η παρουσία διάταξης αποφυγής του μπλοκαρίσματος στα οχήματα δεν γίνεται υποχρεωτική από την ύπαρξη των συγκεκριμένων διατάξεων. Στην περίπτωση πάντως που ένα όχημα είναι εφοδιασμένο με παρόμοια διάταξη η διάταξη αυτή πρέπει να  ικανοποιεί τις κατωτέρω προδιαγραφές.  1.2. Οι υφιστάμενες σήμερα σχετικές διατάξεις περιλαμβάνουν έναν ή περισσότερους αισθητήρες, έναν ή περισσότερους υπολογιστές και έναν ή περισσότερους διαμορφωτές. Οι διαφόρων τύπων σχετικές διατάξεις θεωρούνται ως συστήματα αποφυγής του μπλοκαρίσματος,  σύμφωνα με το παρόν προσάρτημα, αν εμφανίζουν επιδόσεις τουλάχιστον ισότιμες με τις προδιαγραφόμενες στο παρόν προσάρτημα.  2. ΟΡΙΣΜΟΙ Για τους σκοπούς του παρόντος προσαρτήματος, νοούνται ως:  2.1. Διάταξη αποφυγής μπλοκαρίσματος Το στοιχείο του συστήματος της κυρίας πέδης που ρυθμίζει με αυτόματο τρόπο το βαθμό ολίσθησης προς την κατεύθυνση περιστροφής ενός ή περισσοτέρων τροχών του οχήματος κατά τη διάρκεια της πεδήσεως- 2.2. Αισθητήρας Το στοιχείο που χρησιμεύει στην ανίχνευση των συνθηκών περιστροφής του ή των τροχών ή τη δυναμική κατάσταση του οχήματος και τις διαβιβάζει στον υπολογιστή- 2.3. Υπολογιστής Το στοιχείο το προορισμένο για την αξιολόγηση των παρεχομένων από τον ή τους αισθητήρες πληροφοριών και τη διαβίβαση εντολών στο διαμορφωτή- 2.4. Διαμορφωτής Το στοιχείο το προορισμένο για τη διαμόρφωση της ή των δυνάμεων πεδήσεως, με βάση τις παρεχόμενες από τον υπολογιστή εντολές.  3. ΦΥΣΗ ΚΑΙ ΧΑΡΑΚΤΗΡΙΣΤΙΚΑ ΤΟΥ ΣΥΣΤΗΜΑΤΟΣ 3.1. Οι υπό έλεγχον τροχοί πρέπει να είναι σε θέση να ενεργοποιήσουν ο καθένας τουλάχιστον τη δική του διάταξη.  3.2. Κάθε βλάβη στην ηλεκτρική εγκατάσταση της διάταξης ή/και στην εξωτερική εγκατάσταση του (των) ηλεκτρονικού υπολογιστή(-ών), πρέπει να γνωστοποιείται στον οδηγό από ένα οπτικό σήμα, ορατό και υπό το φως της ημέρας. Ο οδηγός πρέπει να είναι σε θέση  να ελέγχει με ευχέρεια την πορεία του οχήματος (1).  3.3. Σε περίπτωση βλάβης της διάταξης αποφυγής μπλοκαρίσματος, η ικανότητα για πέδηση του οχήματος φορτωμένου δεν πρέπει να είναι κατώτερη από τη μικρότερη από τις προβλεπόμενες τιμές στα σημεία 2.1.2.2 ή 2.1.2.3 του προσαρτήματος 1.  3.4. Οι προερχόμενες απο μαγνητικά πεδία παρεμβολές, δεν πρέπει να επιδρούν στη λειτουργία της διάταξης (2).  3.5. Οι διατάξεις αποφυγής μπλοκαρίσματος πρέπει να διατηρούν την αποτελεσματικότητά τους όταν η πέδη ενεργοποιείται πλήρως, ανεξάρτητα από το χρονικό διάστημα έως τη στάθμευση του οχήματος.  1 Για τον εντοπισμό των πιθανών αιτίων βλάβης, η τεχνική υπηρεσία πρέπει αν εξετάζει τον ηλεκτρονικό υπολογιστή ή/και το λοιπό σύστημα αγωγών στο σύνολό του.  2 Έως ότου παγιωθούν ενιαίες διαδικασίες δοκιμών, οι κατασκευαστές πρέπει να πληροφορούν τις τεχνικές υπηρεσίες σχετικά με τις χρησιμοποιούμενες διαδικασίες ελέγχου.  4. ΧΡΗΣΙΜΟΠΟΙΗΣΗ ΤΗΣ ΠΡΟΣΦΥΣΗΣ 4.1. Γενικές παρατηρήσεις 4.1.1. Προκειμένου για τις μοτοσυκλέτες χωρίς καλάθι και τα τρίκυκλα, τα εφοδιασμένα με διάταξη αποφυγής του μπλοκαρίσματος, συστήματα πέδησης θεωρούνται ως ικανοποιητικής λειτουργίας, όταν πληρούται η προϋπόθεση , όπου ε χαρακτηρίζεται η  χρησιμοποιούμενη πρόσφυση, όπως προσδιορίζεται στην προσθήκη του παρόντος προσαρτήματος (1).  4.1.2. Η μέτρηση της συνιστώσας χρησιμοποίησης της πρόσφυσης ε πρέπει να γίνεται επί οδοστρωμάτων με συντελεστή πρόσφυσης μεταξύ 0,45 και 0,8.  4.1.3. Οι δοκιμές εκτελούνται με το όχημα κενό.  4.1.4. Η διαδικασία δοκιμής για τον προσδιορισμό της συνιστώσας πρόσφυσης (Κ) καθώς και ο χρησιμοποιούμενος τρόπος υπολογισμού πρόσφυσης περιγράφονται στην προσθήκη του παρόντος προσαρτήματος.  5. ΣΥΜΠΛΗΡΩΜΑΤΙΚΕΣ ΔΙΑΠΙΣΤΩΣΕΙΣ 5.1. Οι ακόλουθες συμπληρωματικές διαπιστώσεις πρέπει να γίνονται με το όχημα κενό.  5.1.1. Κάθε τροχός ελεγχόμενος από διάταξη αποφυγής του μπλοκαρίσματος δεν πρέπει να ακινητοποιείται (μπλοκάρει) όταν η ανωτέρω διάταξη ενεργοποιείται στιγμιαία και πλήρως (2) στους δύο τύπους οδοστρώματος στους περιγραφόμενους στο σημείο 4.1.2  κατωτέρω, ενώ η σχετική δοκιμή γίνεται με αρχικές ταχύτητες που φθάνουν το 0,8 V max, χωρίς να υπερβαίνουν τα 80 km/h (3).  5.1.2. Όταν ένας ελεγχόμενος από διάταξη αποφυγής μπλοκαρίσματος τροχός κινείται από ένα οδόστρωμα υψηλού συντελεστή πρόσφυσης σε ένα οδόστρωμα χαμηλού συντελεστή πρόσφυσης όπως φαίνεται στο σημείο 4.1.2, ο τροχός δεν πρέπει να ακινητοποιείται  (μπλοκάρει) όταν το σύστημα πεδήσεως ενεργοποιείται στιγμιαία και πλήρως (2). Η ταχύτητα κύλισης και η χρονική στιγμή ενεργοποίησης των πεδών πρέπει να υπολογίζονται έτσι ώστε το σύστημα αντιμπλοκαρίσματος να τίθεται σε πλήρη λειτουργία στο οδόστρωμα  εκείνο που εμφανίζει τη μεγαλύτερη πρόσφυση, ενώ η μετάβαση από τον ένα τύπο οδοστρώματος στον άλλο να γίνεται με ταχύτητα περίπου 0,5 V max, χωρίς αυτή να υπερβαίνει τα 50 km/h.  5.1.3. Κατά τη διέλευση οχήματος από ένα οδόστρωμα χαμηλού συντελεστή πρόσφυσης σε ένα οδόστρωμα υψηλού συντελεστή πρόσφυσης, όπως φαίνεται στο σημείο 4.1.2 και ενώ το σύστημα πεδήσεως ενεργοποιείται πλήρως (3), η επιβράδυνση του οχήματος πρέπει να  φθάνει την υψηλότερη κατάλληλη για την περίπτωση τιμή σε εύλογο χρονικό διάστημα και χωρίς το όχημα να παρεκκλίνει από την αρχική τροχιά του. Η ταχύτητα κυλίσεως και η χρονική στιγμή της πεδήσεως πρέπει να υπολογίζονται με τρόπο ώστε, ενώ η διάταξη  αποφυγής του μπλοκαρίσματος βρίσκεται σε πλήρη λειτουργία επί του οδοστρώματος χαμηλού συντελεστή πρόσφυσης, η διέλευση από τον ένα τύπο οδοστρώματος στον άλλο να γίνεται με ταχύτητα περίπου 0,5 V max, χωρίς αυτή να υπερβαίνει τα 50 km/h.  5.1.4. Στην περίπτωση δύο ανεξαρτήτων συστημάτων πεδήσεως, εφοδιασμένων αντίστοιχα με διάταξη αποφυγής του μπλοκαρίσματος, οι προδιαγραφόμενες στα σημεία 5.1.1, 5.1.2 και 5.1.3, δοκιμές πρέπει να εκτελούνται, επίσης, με σύγχρονη χρησιμοποίηση των δύο  ανεξάρτητων συστημάτων πεδήσεως, ενώ το όχημα πρέπει πάντοτε να διατηρεί τη σταθερότητά του.  5.1.5. Στις προβλεπόμενες πάντως στα σημεία 5.1.1, 5.1.2, 5.1.3 και 5.1.4 δοκιμές, επιτρέπεται το κατά περιόδους μπλοκάρισμα ή η υπερβολική πλαγιολίσθηση των τροχών υπό τον όρο ότι δεν επηρεάζεται η σταθερότητα του οχήματος. Το μπλοκάρισμα επιτρέπεται  με την προϋπόθεση ότι η ταχύτητα είναι μικρότερη των 10 km/h.  1 Όσον αφορά τα δίτροχα μοτοποδήλατα και για το διάστημα που δεν έχει προσδιορισθεί ελαχίστη τιμή για το ε, η μετρηθείσα τιμή πρέπει να καταχωρείται στο πρακτικό της δοκιμής.  2 Η εφαρμοζόμενη στην πέδη δύναμη είναι η μεγίστη προδιαγραφόμενη στο σημείο 2.4 του προσαρτήματος 1 για την κατηγορία του οχήματος: επιτρέπεται ή άσκηση μεγαλύτερης δύναμης αν κριθεί αναγκαίο για την ενεργοποίηση της διάταξης αποφυγής του  μπλοκαρίσματος.  3 Επί οδοστρωμάτων χαμηλής πρόσφυσης ( 0,35), η αρχική ταχύτητα μπορεί να μειωθεί για λόγους ασφαλείας: στην περίπτωση αυτή η τιμή Κ και η αρχική ταχύτητα πρέπει να καταχωρούνται στο πρακτικό της δοκιμής.  Προσθήκη  1. ΠΡΟΣΔΙΟΡΙΣΜΟΣ ΤΟΥ ΣΥΝΤΕΛΕΣΤΗ ΠΡΟΣΦΥΣΗΣ (Κ) 1.1. Ο συντελεστής πρόσφυσης Κ προσδιορίζεται μέσω της πλήρους πεδήσεως του οχήματος χωρίς οι τροχοί να μπλοκάρουν με αποσυνδεδεμένη την (τις) διάταξη(-εις) αποφυγής του μπλοκαρίσματος και άσκησης της πεδήσεως ταυτόχρονα σε όλους τους τροχούς (1).  1.2. Οι δοκιμές πεδήσεως πρέπει να γίνονται με την ενεργοποίηση των πεδών από αρχική ταχύτητα 60 km/h περίπου (ή στην περίπτωση οχημάτων των οποίων η μέγιστη ταχύτητα δεν υπερβαίνει τα 60 km/h, έως μια ταχύτητα περίπου 0,9 V max), με το όχημα κενό (με  εξαίρεση τα αναγκαία για τη μέτρηση όργανα ή/και τον αναγκαίο εξοπλισμό ασφαλείας). Η ασκουμένη επί της πέδης δύναμη, πρέπει να είναι σταθερή σε όλη τη διάρκεια των δοκιμών.  1.3. Είναι δυνατή η διενέργεια μιας σειράς δοκιμών μέχρι του κρισίμου σημείου. Το σημείο αυτό εντοπίζεται ως εκείνο που προηγείται άμεσα του μπλοκαρίσματος του(των) τροχού(-ών). Η προσέγγιση προς το σημείο αυτό, γίνεται μέσω συνεχούς και κυμαινομένου  μεγέθους επενέργειας των δυνάμεων πεδήσεως στους προσθίους και οπισθίους τροχούς, προκειμένου να προσδιορισθεί η μέγιστη σχέση (λόγος) πεδήσεως του οχήματος (2).  1.4. Η σχέση πεδήσεως (Z) προσδιορίζεται μέσω του αναγκαίου για την πτώση της ταχύτητας από τα 40 km/h στα 20 km/h χρόνου, με χρήση του ακόλουθου τύπου:   όπου t αποδίδεται σε δευτερόλεπτα.  Προκειμένου για οχήματα που δεν φθάνουν τα 50 km/h, η σχέση πεδήσεως προσδιορίζεται μέσω του αναγκαίου χρόνου για την πτώση της ταχύτητας από 0,8 V max se 0,8 V max -20, όπου V max αποδίδεται σε km/h,  Μέγιστη τιμή Z = K.  2. ΠΡΟΣΔΙΟΡΙΣΜΟΣ ΤΗΣ ΧΡΗΣΙΜΟΠΟΙΟΥΜΕΝΗΣ ΠΡΟΣΦΥΣΗΣ (ε) 2.1. Η χρησιμοποιούμενη πρόσφυση προσδιορίζεται ως το πηλίκο του λόγου μεταξύ της μέγιστης σχέσης πεδήσεως με τη διάταξη αποφυγής του μπλοκαρίσματος σε λειτουργία (Zmax) και της μέγιστης σχέσης πεδήσεως με τη διάταξη αποφυγής του μπλοκαρίσματος εκτός  λειτουργίας (Zm). Για κάθε τροχό εφοδιασμένο με διάταξη αποφυγής του μπλοκαρίσματος πρέπει να γίνεται χωριστή δοκιμή.  2.2. Η Zmax πρέπει να υπολογίζεται με βάση το μέσο αποτέλεσμα τριών δοκιμών, ενώ χρησιμοποιείται τιμή χρόνου αναγκαία για την επίτευξη των οριζομένων στο σημείο 1.4 μειώσεων ταχύτητας.  2.3. Η τιμή πρόσφυσης δίνεται από τον τύπο:   1 Προκειμένου για οχήματα με συνδυασμένη διάταξη πέδης, είναι ίσως αναγκαία η σύνταξη συμπληρωματικών προδιαγραφών.  2 Για διευκόλυνση των προκαταρκτικών δοκιμών, θα μπορούσε ενδεχομένως, σε πρώτο στάδιο, να γίνει ο προσδιορισμός της αμέσως πριν από το κρίσιμο σημείο δύναμης πεδήσεως.  Προσάρτημα 3  Δελτίο πληροφοριών όσον αφορά την πέδηση ενός τύπου δίτροχου ή τρίτροχου οχήματος με κινητήρα (Προσαρτάται στην αίτηση έγκρισης τύπου ενός συστατικού μέρους όταν αυτή υποβάλλεται χωριστά από την αίτηση έγκρισης τύπου του οχήματος) Αριθμός αναφοράς (χορηγούμενος από τον αιτούντα): .  Η αίτηση εγκρίσεως τύπου όσον αφορά την πέδηση ενός τύπου διτρόχου ή τριτρόχου οχήματος με κινητήρα πρέπει να συνοδεύεται από τις πληροφορίες που περιλαμβάνονται στο παράρτημα ΙΙ σημείο Α της οδηγίας 92/61/ΕΟΚ της 5ης Απριλίου 1993, στα ακόλουθα σημεία:   0.1,  0.2,  0.4 έως 0.6,  2.1 έως 2.2.1,  3.0 έως 3.1.1,  5.2,  5.2.2,  7.1 έως 7.4.  Προσάρτημα 4  Ένδειξη της Διοίκησης Πιστοποιητικό έγκρισης τύπου όσον αφορά την πέδηση ενός τύπου δίτροχου ή τρίτροχου οχήματος με κινητήρα ΠΡΟΤΥΠΟ Έκθεση αριθ. ......... της τεχνικής υπηρεσίας ..... την .  (ημερομηνία) Αριθ. έγκρισης τύπου: .................... Αριθ. επέκτασης: .   1. Εμπορικό σήμα ή όνομα του οχήματος: .  2. Τύπος του οχήματος:  .  3. Όνομα και διεύθυνση του κατασκευαστή:  .  4. Όνομα και διεύθυνση του εντολοδόχου του (αν υπάρχει):  .  5. Το όχημα υποβλήθηκε σε δοκιμή την: .  6. Χορηγείται/απορρίπτεται η έγκριση τύπου (1).  7. Τόπος:  .  8. Ημερομηνία:  .  9. Υπογραφή:  .  1 Διαγράφονται οι περιττές ένδειξεις.